text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Spyr bara
Spyr bara verður strikað
Teigurin Spyr bara her á heimasíðuni er farin í søguna.
Avgerðin er tikin av bygdarráði og umsiting í felag.
Orsøkirnar eru fleiri. Ein er, at mett verður, at tað er sera óheppið, at fólk sleppa at seta spurningar ónavngivin, og at hetta er við til at lækka støðið á kjakinum. Fleiri áheitanir eru komnar um hetta frá borgarum í kommununi.
Ein onnur orsøk er, at Vestmanna Kommuna heldur vil koma beinleiðis á tal við borgararnar. Hetta kann gerast, við at borgarar koma á Kommunuskrivstovuna til eitt prát, ella við at senda okkum fyrispurningar við telduposti ella vanligum posti. Harumframt er ein góður møguleiki á Facebook-síðuni hjá Vestmanna Kommunu; har ber eisini til at seta spurningar og gera viðmerkingar.
Vestmanna Kommuna vónar, at borgararnir skilja avgerðina, og at teir ikki halda seg aftur at seta spurningar, gera viðmerkingar og koma við atfinningum, hóast Spyr bara verður strikað.
Møguligt verður í eina tíð at fáa atgongd til Spyr bara í teiginum til vinstru á heimasíðuni, men bert fyri at kunna lesa gamlar spurningar og svar. Seinni verður leinkjan strikað og nýggj leinkja løgd undir Kommunan → kommunalar tænastur.
Vinarliga
Vestmanna Kommuna
Vestmanna, 10. juli 2015
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
Konsert
Mars 30 , 2011Hattar var ein super konsert í hølluni, sera stugligt at man kan koma til Vestmannar at hygga sær, fyrst á Fjørukrønna síðan á konsert og so í dans.. Sera stugligt at man sum vesturminingur í havn kan koma til vestmannar á konsert.Havi veri til
Uriah Heep kvøld.
Kára P
Martin Joensen
Stanley samulsen
Hanus G
Eivør
Nicolinu
Guðrið
Anniku
Gud viti hvat tað næsta verður.
Grenj
Mars 29 , 2011Tað er rætt, at nógv verður grenja á hesu síðu, men tað er m.a. tað síðan er til, hugsi at teir sum svara onki hava ímóti. Teir vilja hava at vita hvat rørir seg millum manna.
Haldi annars, at bygdaráð og umsiting gera eitt gott arbeiði. Rós fyri tað.
Um eg nú skal fara upp í grenjikórið kundi eg hugsa mær vetrarfriðing, betri parkeringsviðurskifti á Fitjum, og at læknahøli á nýggja ellisheiminum, tí annars verður ikki lætt at fáa nýggjan lækna at søkja hertil
Tað er ein misskiljing, tá tú sigur, at Spyr bara er til grenj og atfinningar. Síðan var ætlað sum kunning til borgarar og svar upp á ivamál. Tú mást minnast til, at tey, sum svara, oftast eru embætisfólk, og tí ikki kunnu gera politiskar metingar.
Vit takka annars fyri rósið.
Vit arbeiða við vetrarfriðing, parkeringsviðurskiftini á Fitjum eru partur av dagføringini av Niðara Vegi, møguleiki er ikki fyri læknaviðtalu í røktarheiminum, men vit arbeiða við aðrari loysn.
grej
Mars 29 , 2011Fólk eru soleiðis innrætta at, tá onkur ger okkurt ringt/vánaligt, feil o.l. eru vit skjótt at siga frá. Men ger onkur nakað gott so tiga vit.
So eg rokni við at alt tað góða, ið Vestmanna kommuna ger fær hon ikki rós fyri.
Men so til spurningin:
Kann man ikki stytta tíðina har seyður gongur á bønum/bygdini? soleiðis at tá tað byrjar at vára so verður hann koyrdur í hagan.
Kommunan kann ikki stytta tíðarskeiðið, tí tað er ásett í hagastýrislógini:
34. Græsningsretten for Faar paa Bø eller anden Indmark tilkommer i Tiden fra den 25. Oktober til den 14. Maj overliggende Hauges Ejer, medmindre anderledes lovligt er fastsat.
Kanska hevði borið til at gjørt avtalu við eigararnar móti endurgjaldi, men hetta er ikki so einfalt, spurningurin er eisini, um tað er rætt at gjalda fyri eitt styttri tíðarskeið.
Lækni
Mars 29 , 2011Um vestmenningar skulu allan vegin til Vágarnar til lækna, eri eg og mín familia eisini flutt úr Vestmanna for good
Okkum kunnugt verður læknin ikki fluttur. Søkt hevur verið eftir nýggjum kommunulækna í Vestmanna.
Nær ?
Mars 29 , 2011Er nøkur ársfrágreiðing frá ungdómshúsinum Staðið fyri 2010?
Foreldur
Almenn vitjurnartøl
Mars 29 , 2011Eru nøkur vitjurnartøl sum siga hvussu nógv vitjað STAÐIÐ? hvønn dag, mánað?
Hvørji tiltøk hava verið á Staðnum síðan tað byrjaði ?
Verður ársfrágreiðing gjørd við ársenda ?
Nær verður tað opið tá ungdómurin hevur fríð ?
foreldur
Mánakvøld er kanska tað slakasta kvøldið eini 10 til 15 fólk, men so veksur sum vikan gongur. Fríggjakvøld er tað stóra kvøldið, tá vitja eini 40 - 50 fólk, kanska meir.
Hetta er 4. skúlaárið, Staðið hevur verið opið. Staðið er opið mán - hós kl. 19-23, og frí kl. 19-01, og er fyrst og fremst ætlað sum eitt hugnaligt veristað hjá teimum ungu. Men Staðið hevur eisini verið karmur um fleiri smærri almenn tiltøk. Niðanfyri verður greitt frá, hvørjum tiltøkum Staðið hevur verið karmur um seinastu 4 árini.
Tá Staðið læt upp, var løgreglan á vitjan og heilsaði upp á tey ungu. Beinta Gregersen og Bogi Andreasen, sum bæði høvdu arbeiðsroyndir frá ungdómshúsum aðrastaðni, hava eisini verið á vitjan. Tiltøk hava eisini verið um rúsevnir, har Martin Kúrberg (Blái Krossur)og Áki G. Olsen løgreglum, hava sagt frá. Forum teatur (evni, happing) onkur av hesum tiltøkum hava verið afturvendandi. Rás2 hevur sent frá fleiri bátastevnum, stavikapping (Føroya Banki skipaði fyri), Framsýning av Vestmanna sluppum (modellir, sum Finnbogi Christiansen hevur gjørt) og Vestmannasøga, sum Helgi Jacobsen greiddi frá um. Jóngerð Nielsen, fyribyrgingarráðgevi, hevur hildið fyrilestur um at vera ungur, Elin í Stórustovu (sexologur), SSP dagur á Staðnum saman við Petur Pólson og Oniontree.
Ein rúgva av tónleiki hevur eisini verið á skránni, t.d. hesar konsertirnar: Boys in a Band, Heiðrikur á Heygum, Stjarnebilder (svenskur bólkur), Benjamin og Eivør, The Ghost, Píggj (vestmannabólkur), Jens Marni, Ragnar (Talent) Finnsson, Faktor4, Faroe 5, niontree, Katla, 3ST, Terji Rasmussen/Jens Marni, Eyðun Nolsøe, Dánjal á Neystabø, Hallur Joensen, Høgni Reistrup, Stanley Samuelsen, Finnur Jensen (Páll Finnur Páll). Í fjør summar vitjaði HKH Prins Henrik Staðið.
Hetta vóru so nøkur av tiltøkunum, sum hava verið á Staðnum. Annars hava vit haft FIFA kappingar, borðtenniskappingar og internar konsertir, syngið við kvøld. Um tit vilja vita meira um Staðið, so eru vit á Facebook, so blív bara vinur við Staðið.....so er Staðið vinur við teg;)
Staðið ger sum so onga ársfrágreiðing frá virkseminum. Men leiðarin á Staðnum umrøður og eftirmetir virksemi javan við bæði umsiting og mentanarnevndina.
Tú spyr at enda, nær Staðið fer at hava opið, tá ungdómurin hevur frí?! Tað hava vit, men tú hugsar nokk serliga um skúlaferiurnar, og til hetta er at siga, at vit hava valt at fylgja skúlanum og hinum ungdómshúsunum, og hava stongt í summarfrítíðini. Hetta tí tað minkar nógv við fólki, tá summarið nærkast. Tað sýnist, sum tey ungu eisini hava brúk fyri at fáa frí frá Staðnum, ikki bara frá skúlanum. Hartil er bert eitt starvsfólk á Staðnum, og hendan tíðin verður eisini brúkt til ymiskt viðlíkahald av bygninginum.
Vinarliga
Pauli Magnussen, leiðari. Tlf. 770 160>
vetrarfriding á válinum/vestmanna
Mars 24 , 2011Eg eri ikki i iva um at válafólk høvdu verid sera glad fyri vetrarfriding. So um tad er fordingin spyr so kvívík um at gera hetta samstundis. Á válinum skuldi verid lagamanni at vetrarfrida um viljin er til stadar, seydaeigarin situr bádumegin samrádingar borid.
Vit hava fyrr spurt Kvívíkar Kommunu um samstarv, tá svaraðu teir, at teir ikki ætlaðu at vetrarfriða ein lítlan part av teirra kommunu. Vit fara væntandi at spyrja teir aftur, men vit bíða eitt sindur, tí møguleiki er fyri lógarbroyting, so tað gerst lættari og bíligari at vetrarfriða.
Arbeiði.
Mars 24 , 2011Nú trolararnir verða seldir úr bygdini, og tað ljóðar tað er yvasamt, um flakavirkið letur upp aftur, kundi eg hugsa mær at spurt, um konunan hevur nakra ætlan? Tað kundi verið at kalla saman til ein fund, og vita hvør áhugi var, einaferð var eitt vinnulívsfelag sett á stovn, "hvar er tað í dag", ella, eru tað onnur sum kundu tonkt sær at prøva? At sita og bíða til onkur ger okkurt, kan vera leingi og bara vænta, at tað vera "hini" ið gera tað, kan vera so sum so.
Vit vænta avgjørt, at fiskavirkið letur uppaftur í ár. Tað er heldur ikki vist, at allir trolararnir hvørva.
Vit halda, at tað kundi verið skilagott við einum fundi, men vit ivast í, um kommunan/bygdarráðið eigur at taka stig til fundin, tí vit hava ikki loyvi til at taka lut í vinnuvirksemi. Betri hevði verið, um virkisfúsir einstaklingar tóku stig til fundin vinnulívsfelagið kundi verið við sum fyriskipari bygdarráðslimir høvdu sjálvsagt tikið lut, og kommunan kundi latið høli.
lækna-husið
Mars 24 , 2011
Passar tað at eingin lækni verður í vestmanna aftaná 1. Mai
havi hoyrt at fríðtíðarskúlin skal kanska vera í læknahúsinum, og at vit skullu til vágarnar til lækna, kemur so komunan so KUBBAR til øll húskini í bygdini. Um so er at hettar passar, hvat ætlar komunan at gera so, fyri at ikki alt fólki flyttur av bygdini.
Haldi at komunan hevur gjørt ovlíti at varveita arbeiðspláss í bygdini, hugsi um sev "kontórbygningurin" sum tit lótu fara til Tórshavnar og fingu ein lagurbygning ístaðin " 2 arbs pláss "
ein sera vælnøgdur borgari
PS: mátti til havnar at fáa mær arb.
og nú fari eg eisini at keypa hús í havn :(
Okkum kunnungt er søkt eftir nýggjum kommunulækna í Vestmanna.
Ætlanir eru um at nýta part av læknahúsunum til frítíðaransing, tí nýggi kommunulæknin skal ikki hava bústað frá kommununi. Annar møguleiki er at flyta læknaviðtaluna í onnur og betri høli.
Arbeiðsbólkur hjá landsmyndugleikunum arbeiddi við uppskoti til nýggja kommunulæknaskipan, har varð mælt til, at læknamiðstøð skuldi vera í Kollafirði, hon skuldi taka sær av íbúgvum í Vágum og Norðstreymoy. Fleiri læknar skuldu starvast á miðstøðini. Okkum kunnungt gerst henda ætlan ikki veruleiki.
Kommunan hevur avmarkaðar møguleikar at taka lut í vinnulívi, men vit hava altíð roynt at stuðla, tá vinnulívsfólk eru komin við ítøkiligum verkætlanum.
Vit fluttu ongi starvsfólk hjá SEV, nevndin og leiðslan taka hesar avgerðir. Kommunan hevur harafturímóti roynt at samstarva við SEV, so eitt sindur av virksemi er eftir í Vestmanna.
Selja hús
Mars 24 , 2011Hví selir kommunan húsini inni á fjørð nú. Metir kommunan at keypihugurin millum fólk er í topp júst nú arbeiðsloysi í bygdini toppar? Kundi hugsa mær at tað var øvugt, men kanska er tað bara mín lummafilosofi!
Hvørja loysn hevur kommunan annars til frítíðarskúlan eftir summarfrítíðina?
Tað eru greiðar ábendingar um, at prísurin á sethúsum í Vestmanna er rættiliga góður, tí vænta vit, at nevndu hús kunnu seljast fyri ein nøktandi prís. Onnur orsøk til søluna er, at vit ætla at nýta part av søluupphæddini til at betra umstøðurnar hjá frítíðaransingini og kanska eisini umstøðurnar hjá kommunulæknanum. Fyribils verður frítíðaransingin í Látipípuni, hetta ber til, tí at barnatalið í løtuni er rættiliga lítið.
Earth hour
Mars 24 , 2011Ája, Earth Hour er so óforpliktandi, men myrkrið komandi leygarkvøld fer at minna meg um stuttskignið í sambandi við upphitingina av nýggja ellisheiminum her í bygdini. Har var veruliga møguleiki fyri at gera nakað fyri at spara orku ....
Tað er hugstoytt, at onkur upp í saman brigslar bygdarráðnum, at ellisheimið verður upphitað við olju og ikki frá varandi orkukeldum. Vit hava fleiri ferðir víst á, at kommunan ikki hevur møguleika at velja hesa loysn, og at kommunan áhaldandi hevur heitt á landsmyndugleikarnar at hugsa grønt. Tíanverri hava hesar áheitanir verið til fánýtis.
Skilja tit ?
Mars 24 , 2011Hevði tað veri ein dýr loysn at sett fleiri kontainara út á ruskplássi, so ruski verur betur skilt ?
Og hevði tað veri eitt hugskot at havt ein "tinghús" kontainara til ting sum eru ov góð at brenna ?
Og hvat við einum kontainara til tað sum skal tyrvast...gips, keramik, glas o.a
Vinarliga
Ein í vil skilja
Grenj og aftur grenj!
Mars 24 , 2011Nú havi eg fylgt við á " SPYR BARA" í nakrar vikur.
Og sigast má at fólk eru sera neilig, og ikki serliga uppbyggjandi.
Sum er nú er tíðirnar ikki tær bestu í Vestmanna, tað kunnu vit verða samd um, men at grenja og spilla sitandi bygdarráð út hjálpir so ikki.
Vestmenningar hava altíð verið virkisfýsnir og verða tað nokk eisini í komandi árum, so tær góðu tíðirnar koma aftur til Vestmanna, einki at ivast í!!
Annars haldi eg at kommunan skuldi tikið upp, um hesin spurnarkassi skuldi havt eitt minni nálareyga, ella um hann skuldi verið tikin heilt av. Tað eru nógv fólk í bygdini sum ilskast inn á grenjið sum er tann stórsti parturin á hesum spurnarkassa.
Men sum sagt við at grenja og við grenji verður ikki nógv uppbygt, og tað er so ALS ikki stuttligt at lesa herinni!!!
Tað hevur verið tosað um, at taka henda spurnarteigin av ella at gera nálareygað trengrið, men hildið verður, at hetta er ein góður máti hjá íbúgvunum at gera vart við seg bæði jaliga og neiliga. Vit royna so at svara eftir førimuni. Í onkrum førum sleppa viðmerkingar ella spurningar ikki ígjøgnum nálareyga. Hetta er vanliga, tá persónligar viðmerkingar eru á skránni.
Ovari Vegur
Mars 24 , 2011Kundi hugsa mær at spurt um tað ikki er nøkur ætlan við Ovari Vegi í ovara borð, frá Onnu Dahl Olsen inni til Onnu Jacobsen, kunnu tit ikki vinarliga royna at fáa hetta strekki at síggja nøkulunda pent út, sum er sær tað ræðuligt út, óliðugt og ófantaligt, har kundi verði so vakurt um tað bleiv gjørt liðugt, men tað skal onki gerast liðugt !
Rætt hava tygum í, at okkurt átti at verið gjørt fyri at hampa um henda teinin. Hetta má so takast upp á byggifundi og setast á arbeiðslistan.
Heyganes
Mars 17 , 2011Flest øll hava filt gongdini í málinum viðv. Faroe Seafood. Fiskavirkið í Vestmanna er nú selt til eysturoyingar og íslandarar. Í gjár vóru hópin av lastvognum her, og fóru teir avstað aftur við fiskakørunum. Tað kann benda á at virksemi IKKI verður tikið uppaftur her í bygdini. Bygningurin stendur á leigugrund, og leigusáttmáli er við Vestmanna kommunu. Kunnu nýggju eigarnir bara yvirtaka henda sáttmála, og nær kann hesin sáttmáli sigast upp ? Vinarliga leggi hendan sáttmála út á hesa síðu. Sami spurningur er viðv. skipasmiðjuni, sum nú er tómd fyri amboð.
Vit hava fyrr svarað, at vit eru sannførd um, at virksemi verður aftur á fiskavirkinum í ár; vit eru enn sannførd um hetta.
Verandi leigusáttmáli tók við 08.01.1987, tí fer hann úr gildi 08.01.2012, neyðugt er tó, at annar parturin sigur sáttmálan upp við 1 ára varningi. Sáttmálin kann eisini vera longdur við 10 árum. Vit kunnu ikki siga sáttmálan upp, um nýggjur eigari nýtir virkið til sama endamál: Leigarin hevur rætt til at framleiga ella avhenda einstaklingi ella felag alt tað leigaða økið til sama endamál, móti at ein slíkur leigari tekur við somu rættindum og skyldum sum leigarin, ið hevur verið higartil, og at leigusáttmálin fær neyðuga átekning um hetta. (grein 5)
Um sáttmálin verður sagdur upp, so kann lendiseigarin keypa virkið fyri 50% av einum metingarvirði ella krevja, at økið verður latið eigaranum aftur í sama standi, sum tað var við byrjan av leigumálinum (grein 7).
Treytirnar í leigusáttmálanum hjá skipasmiðjuni eru nøkunlunda tær somu, her má tó leggjast afturat, at MEST eigur bedingina, og teir leiga einans økið har bygningarnir eru.
Vestmanna-Vestmanna
Mars 17 , 2011Nú er lítið eftir av virksemi her í bygdini, ongin í bygdarránum sær út til at gera nakað sum helst við hettar, havar gongur leiðin ?.
Her á heimasíðuni er spurgt um vestmanna kommuna skal taka sær av gomlum jarni úti í grótbrotinum, sum privat fólk eiga, og tit svara at intøka er í tíð, hettar er tvætl basta.
Heldur nýtt peningin til spæliplássi.
Ein spurgdi um ferðavinnu, men svari var, at ikki var atløgupláss fyri stórum skipum, Nørrøna hevur veri her ?.
Vit síggja næstan ongantíð bygdaráslimirnar í fjølmilunum sum royna at fáa virksemi hendanvegin hví.
Ella er tað nú bara Ellisheimi sum er so áhugavert, at pláss er ikki fyri trivnaði og okkum ungu her í bygdini, nú Kvívíksingar eiga heltina av vágni ella???????????????.
Kommunur hava ikki loyvi til at taka lut í vinnuvirksemi. Okkum kunnugt royna bygdarráðslimir og borgarstjóri at ávirka, har tey kunnu, so at fiskavirkið verður latið upp aftur í Vestmanna. Vit halda ikki, at politikarar, sum rópa í fjølmiðlum, fáa so nógv av skafti, sum teir, sum við tolni og treiskni royna at ávirka teir røttu persónarnar. Onnur orsøk, til at bygdarráðslimir eru so kvirrir, kann vera, at teir vita, at arbeitt verður við at finna eina loysn.
Vit skulu frøast um, at tað bar til at byggja røktarheim á Grønanesi. Í fyrsta lagi fáa okkara eldru og óhjálpnu eitt gott og tíðarhóskandi bútilboð, og í øðrum lagi fær bygdin nøkur trygg arbeiðspláss.
Seyður
Mars 17 , 2011Um vetrarfriðing strandar uppá fígging, so eri eg vísur í, at vestmenningar vildu goldið 1-2% eyka í skatti í kanska 2-3 ár ella so, og so oyramerkt hetta til vetrarfriðing, og so fingið hasa vetrarfriðingina gjøgnumførda, sum eg havið skilt á bygdaráðslimum, so er eitt ávíst arbeiði gjørt, so tað er kanska ikki so langt á mál.
Vetrarfriðin er við á raðfestingarlistanum hjá bygdarráðnum. Tað er rætt, at fíggjarligar umstøður eru ikki í løtuni at fara undir íløguna, men vit bíða eisini eftir broyttari lóggávu. Bæði samgonga og andstøða hava fleiri ferðir víst á, at tað er ov trupult at vetrarfriða.
Vit hava eisini ein annað praktiskan trupulleika, hann er markið móti grannakommununi. Tað er tvørligt at stika millum Válin og Vestmanna, neyðugt verður við dýrum rulluportrum. Um kommunurnar vóru lagdar saman, so kundi Válurin verið vetrarfriðaður samstundis sum Vestmanna, tá høvdu nevndu trupulleikar verið væl færri.
Vestmanna Kommuna hevur gjørt ávísar fyrireikingar, vit hava kannað, hvussu ein vetrarfriðing verður framd, og vit hava gjørt eina fyribils kostnaðarmeting. Vit tosaðu við umboð fyri hagarnar, sum eiga vetrarbitið, og vístu á møguliga hegnføring.
Eitt hjartasuff - um seyð
Mars 16 , 2011Hóast líkindini ikki hava verið góð í vetur og tað sum farið er av várinum, hava várblómurnar aftur í ár treiskast kargu livikorini og sent sínar spírar og blómur upp úr moldini og kavanum - hesir vársins boðberar, ið minna okkum á, at vit spakuliga nærkast tí ljósa og lívliga summarinum.
Men gleðin varð stokkut - ikki orsakað av jarðskjálvtum, flóðaldum ella geislavirkni, men av seyði. Tað er lítið hugaligt at vakna upp og síggja eina heila gongu gera sær deilt av blómum og runnum í havanum, umframt at traðka bleytu, vátu jørðina til eitt runudíki.
Hvat ger man, tá man stendur millum hesi ómælandi dýrini og sær oyðileggingarnar? Í berari avmegd, hevði eg hug til at gyppa tær beint í r....
Nei, eg veit ikki, man skal vera góður við dýrini. Seyðurin kann ikki gera við tað og hevur jú loyvið at ganga frítt runt og eta, har hann vil. Hinvegin hevur seyðurin eisini ein eigara, sum hevur ábyrgd av honum - eg hevði so ikki havt samvitsku til at latið míni børn gingið svong runt í bygdini og gjørt seg inn á eplaveltur, gularøtur og rabarbur hjá grannunum.
Henda avoldaða skipanin er líka langt úti, sum sokallaði "rætturin" hjá hvørjum einstøkum amerikanara til at bera vápn fyri at kunna forsvara seg og sína ogn.
Vónsvikin
Ja, tað er júst tað, at seyðurin hevur ávís fyrndargomul frammíhjárættindi. Vit hava fyrr víst á, at Vestmanna Kommuna ikki hevur møguleika at vetrarfriða í løtuni, tí mugu havaeigararnir royna at stika seg so væl inni, at seyðurin ikki sleppur at teimum leskiligu havaplantunum. Um hetta ikki ber til, so kanst tú venda tær til seyðaeigaran/hagan við trupulleikanum. Fleiri teirra skilja trupulleikan, og tað kemur meir enn so fyri, at teir taka havaær inn.
Meira Kei? Nei!!!
Mars 16 , 2011Nei, nú fara tit Guð hjálpi mær ikki at tosa um at gera meira kei. Vit hava meira enn nóg mikið av keium her í bygdini - og fyri tann skuld her í landinum - men ongin brúkar tær. Nú má salast um. Pengarnir mugu brúkast til fólkið her á staðnum - tað vanliga fólkið. T.d. hevur vetrarfriðing verið lovað okkum vestmenningum seinastu 20 árini, men er onki hent, tí fyrst skal vinnulívið hava so góðar karmar.
Um vit vilja hava ferðamannaskip at koma til Vestmannar, so skulu vit leggja saman við Tórshavnar Kommunu, tí so senda tey skipini norður. At fara at kappast við Havnina, fáa vit onki burturúr. Øll ferðamannaskip hava akker, og Vestmanna er ein góð akkersvág, so her er ikki neyðugt við nøkrum stórum íløgum.
Annars haldi eg ikki, at tað er so ræðuliga nógv at stúra fyri, viðv. fiskavirkinum. Mær vitandi eru tað ikki serliga nógvir vestmenningar, ið hava sum fremsta mál, at koma á eitt fiskavirki at arbeiða. Nú vit standa á botni, er verðin opin fyri nýggjum og meira spennandi møguleikum. Kanska teir, ið nú selja skip síni og fáa nógvar pengar burturúr, enn einaferð fara at ganga á odda! Tað gongur upp, og tað gongur niður. Eina ferð gongur upp eftir aftur!!
Vh
Ein ið er mest troyttur av framhaldandi at vakna av seyðajarmi.
Verður lagt út uttan viðmerking.
Aling
Mars 16 , 2011Hvussu skal ein bera seg at fyri at sleppa at ala á Vestmanna. Sum nú er, so hevur Bakkafrost loyvi, men hetta kann væl ikki verða fyri allar ævir, ella hvussu ? Hvussu nógv fær kommunan í kassan fyri alingina ?
Vinarliga gev okkum so nógvar upplýsingar hesum viðvíkjandi sum møguligt.
Takk fyri annars góðan spurnarkassa :)
Søkjast skal um aliloyvi frá Heilsufrøðiligu Starvsstovuni tú kanst lesa meir um hetta á www.hfs.fo í teiginum aliumsiting. Vestmanna Kommuna er ikki loyvismyndugleiki. Vit vita ikki, hvat tíðarskeið verandi aliloyvir fevna um, ella hvørjar treytir eru í loyvinum. Kommunan fær ikki aðrar inntøkur frá alingini enn møguligan kommunuskatt av arbeiðsinntøkum og kanska eitt sindur av partafelagsskatti atvinnuinntøka.
Takk fyri tøkkina.
Cruise skip til bygdina
Mars 16 , 2011Eg havi eina viðmerking til svarið tit geva einum ið spyr um ferðavinnuna tann 10. januar.
Viðkomandi spyr, hví Vestmanna ikki roynir at fáa cruise skip til bygdina, og vísir til Klaksvík sum ger eitt stórt arbeiði á tí økinum.
Tit svara, at tað ber ikki til, tí ov lítil atløgusíða er í havnini, sum annars fyrst og fremst skal brúkast til fiskivinnu.
Cruise skip nýtast ikki eina atløgusíðu at leggja at. Tey kunnu leggja afturat pelum/bulum, sum eru festir í botnin. Ein stoyptur rampi at seta landgongina á er nóg mikið at loyva fólki í land.
Hesa loysnina eru cruiseskipini von við. Hon verður brúkt í nógvum av teimum eksotisku havnunum, sum skipini vitja.
Hevði tað ikki verið ein bílig og lønandi íløga um kommunan gjørdi eina slíka atløgusíðu framvið pierinum har sum havnarskrivstovan er?
Minnist til, Vestmanna er fremsta ferðavinnustað í Føroyum, men tað er ongin sum sigur, at vit ikki kunnu verða yvirhálað, eisini á tí økinum, um vit bara sita hendur í favn!
vh
Vestmenningur
Vit hava fyrr kannað møguleikan at gera atløgusíðu á uttaru síðu á pierinum hyll er gjørd til slíka ætlan. Leyslig kostnaðarmeting var um 15 mió. kr, men hetta er bíligari, um atløgusíðan er avmarkað. Talan er tó um rættiliga dýra loysn, sum ikki melur runt fíggjarliga. Vertíðin fyri ferðafólkaskip er ov stutt, harumframt vilja flestu skip liggja í Havn ella á Havnarvág, tí har eru fleiri tilboð til ferðafólkini. Fleiri teirra koma kortini til Vestmanna við bussi, tí tey fara Eystur undir Land.
Støðan í løtuni
Mars 15 , 2011Ja, taðer vist og sannheit, at ikki et tað hugaligt, sum tit siga. Ja, karmarnir eru góðir, men hvat nyttar tað, um eingin nýtir teir? Tað er heilt ófatiligt, at tað kundi ganga so skjótt aftur eftir hæli, alt virksemið fram við havnalagnum burtur næstan so brádliga, sum at gera ein títlingabrest, og meginparturin av flotanum somuleiðis. Vónandi hava tit rætt, tá tit siga at: "í ringasta føri letur fiskavirkið ikki upp aftur fyrr enn eftir summarfrítíðina." Hevði tað verið so væl! Gott er at vera vónríkur, so eg skal einki siga um mín ótta. Men tá tit siga: í ringasta føri, so vita tit helst meira enn fólk flest?????
Vita tit konkret um nakran, sum ætlar at keypa virkið, tað hevði verið gott fyri hýrin á fólki, at fingið okkurt at vita, um nakað er at vita!!!!
Okkum kunnungt er enn áhugi í at keypa fiskavirkið, men áhugin gerst helst minni, um flestu skipini verða seld av bygdini. Vit hava fingið at vita, at virkið letur uppaftur, og at tað í ringasta føri verður eftir summarfrítíðina.
Hví ikki Vestfólkahavn?
Mars 15 , 2011Er ikki tídin farin frá navninum Vestmanna. Er ordid ikki diskriminerandi? Hvat vid Vestfólkahavn heldur?
Tað er løgið, at henda kynsdiskriminatión ikki longu er steðgað. Kvinnurnar høvdu enntá meiriluta í bygdarráðnum í eitt áramál. Vit fara kanska at umhugsa at kalla bygdina Vestfólkahavn ella tað einfaldara Vesturhavn. Hetta navn hevði helst hóskað væl, um vit løgdu saman við Havnar Kommunu. Frægast man verða at bíða við avgerðini, til væntað kommunusamanlegging hevur verið. Vit vestmenningar ... øøøh ... vestfylkingar ... vestanfólk eru jú kend fyri tolni, og tí man ikki loysa seg at loypa framav. Vestmanna hevur verið Vestmanna í meir enn túsund ár, nøkur ár meir munnu ikki gera tann stóra munin.
Vestmenningur og Fram
Mars 15 , 2011Havi roynt at fylgt við um Vestmenningur og Fram eru seldir til Klaksvíkar, men kann ikki finna nakað ítøkiligt um hetta, vita tit nakað meira um hetta, vóni ikki at hetta verður veruleiki, tí tað hevði rætt og slætt verði ein skandala fyri bygdina, tí fiskiloyvini rúka við !
vinarliga
sera stúrin
Vestmanna Kommuna veit ikki enn, um Vestmenningur og Fram eru seldir, men ymiskt bendir á hetta. Vit eru samd við tær í, at tað er sera óheppið, um rávørugrundarlagið hjá fiskavirkinum hvørvur. Vit vóna og vænta tó, at virksemi fer at vera á fiskavirkinum seinni í ár.
bygdamenning
Mars 15 , 2011ja ja soleiðis kann ganga tá vestmenningar eru so lokalir, at
teir keypa aðrastaðni enn i vestmanna. Vit høvdu timburhandil skipasmiðjuna, sum aðrir enn vestmenningar áttu, men vestmenningar koyra heldur til Tórshavnar, at keypa eina skrúðu ella máling. So tað er ikki nemt at hava handil í Vestmanna.
So vestmennigar um tit vilja hava teir handlar sum eru i bygduni at menna seg, so stulið teimun, við at tit keypa í bygduni, og ikki aðrastaðni.
Eg má taka hattin av , fyri Dánjal og syninum at teir hava skip, og at teir hava landa i vestmanna.
Tað man vera óvist, um flakavirkið letur uppaftur, ti uttan skip í bygduni, er nok ikki grundarlag at lata uppaftur.Tað visti teir í keyptu føroya fiskavirking nok av, tí at teir fara nok ikki, at hava virksemi aðrastaðni enn á Skálafjørðinum.
So um Dánjal hevði valt at selt skipini hjá sær, verður vestmanna ein sovibygd
Bygdamaðurin i havn
Verður lagt út uttan stórvegis viðmerkingar. Vit vænta tó, at virksemi fer at vera á fiskavirkinum seinni í ár.
Christiansborg
Mars 15 , 2011Hevur Vestmanna Kommuna ætlanir um at selja christiansborg og aðrar/onnur hús sum kommunan eigur um prísurin er nøktandi.
heilsan Steingrím Haraldsen
Vestmanna Kommuna fer at selja Kristjansborg, lýsingin stendur í Dimmalætting í kvøld 15. mars og í vikiskiftissosialinum; harumframt er lýsingin og onnur kunning á okkara heimasíðu. Vit hava funnið aðra loysn bæði fyribils og langtíðar á barnaansingarviðurskiftunum. Kommunan fer møguliga at selja skrivstovubygningin hjá SEV seinni; um virksemið á sambýlinum steðgar, tá røktarheimið er liðugt, verður sambýlið møguliga eisini selt.
Gódir karmar
Mars 09 , 2011Tídindi úr útvarpinum:
Kósin, sum telist millum størstu flakavirki í landinum, hevur í longri tíð roynt at tryggja sær støðuga rávøru. Nú eru Vestmenningur og Fram, Grønanes, Safir og Smaragd, umframt Stjørnan og Polarhav beinleiðis knýtt at Kósini
Gott at Vestmanna Kommuna hevur verid so røsk at skapa vinnulívinum í bygdini so gódar karmar gjøgnum árini
Ja, støðan er ikki so hugalig í løtuni, men vit vænta framhaldandi, at virksemi verður á fískavirkinum í 2011. Okkum kunnungt eru møguleikar fyri, at onkur keypir virkið frá nýggju eigarunum. Í ringasta føri letur virkið ikki uppaftur fyrr enn eftir summarfrítíðina.
Vestmanna Kommuna hevur eftir førimuni roynt at skapt góðar umstøður á kajøkinum, væntandi verða hesar umstøður ein fyrimunur, tá farast skal undir nýtt virksemi.
Kommunur kunnu ikki taka lut í vinnuvirksemi, tí kann kommunan ikki verða partur í einum keypi av virki ella skipum. Okkum dámar lítið, at almennir pengar Føroyagrunnurin er við til at miðsavna fiskiflotan og fiskiloyvini.
Skip seld
Mars 09 , 2011Havi hoyrt nakað um at onkur av reiðaríunum í Vestmanna hava selt síni skip til Klaksvíkar. Hvat vita tit um hetta, hvørji skip eru seld og hvussu stórur partur er seldur?
Havi eisini hoyrt at ongar ætlanir eru um at opna fiskavirkið aftur. Vita tit nakað um hetta?
Vit vita onki við vissu um møguliga skipasølu, men partur av partafelagnum Grønanes er seldur.
Okkum kunnugt eru ætlanir um at lata fiskavirkið uppaftur; vit vita eisini, at møguleiki er fyri, at onkur keypir virkið frá nýggju eigarunum. Í ringasta føri letur virkið ikki uppaftur fyrr enn eftir summarfrítíðina.
Privata mist
Mars 09 , 2011Er tað virkuliga komi so langt, at kommunan hevur leiga einum bókhaldara SEV hølini, samstundis sum bókhaldarin fer úr privatleigaðum hølum. Tað privat missir, tí kommuna leigar, er tað rætt skilt?
Vestmanna Kommuna og SEV býttu um ognir, so at kommunan fekk bygningarnar hjá SEV á Fitjunum, meðan SEV ognaðist goymsluøki inni á Fjørð. SEV leigaði ognirnar í 2010, og teir leiga part av skrivstovuni og gamla goymslubygningin í 2011. Vestmanna Kommuna hevur skyldu at handfara skattaborgarans pensing so skilagott sum gjørligt, tí royna vit sjálvsagt at leiga høli út, sum vit ikki hava brúk fyri í løtuni. Møguliga verður skrivstovubygningurin seinni seldur.
Ein privatur vinnurekandi missir eina leiguinntøku, um hann ikki fær annan leigara. Men tú mást eisini hava í huga, at ein privatur vinnurekandi fær betri umstøður. Sum nevnt í øðrum svari er ikki talan um undirprís, 6.000 kr um mánaðin fyri eini hálv hús er avgjørt marknaðarprísur. Kanska hevur onkur privatur mist, men annar privatur hevur fingið.
aftur nú
Mars 07 , 2011skipar kommunan fyri tiltakið og tað byrjar kl. 16 og vit ið arbeiðia í Havn náa ikki at vera við :-((
Um tað er tunnusláingina, tú skipar til, so er tað ikki kommunan, ið skipar fyri tiltakinum.
Tað er VÍF, ið stendur fyri tiltakinum. Væntandi er tíðin løgd kl. 16, tí hetta passar teimum flestu best.
God og bilig reklama
Mars 03 , 2011Gott at siggja, at tit eru farin at reklamera her a heimasiduni, fyri tiltøkum i bygdini. Super! Tad skapar optimismu! Goda eydnu vid tiltakinum, John!
Skipasmiðjan
Mars 02 , 2011Harmiligt at síggja, hvussu teir skrælla alt burtur niðri á skipasmiðjuni, mær rennur til hugs orðatakið: - Sum ravnar um deyðseyð, - skjótt standa bara rovini eftir av hesi 112 ára gomlu fyritøkuni, hugtyngjandi, men kemur nakað nýtt og munagott burturúr, so er bara gott. Hetta er tó illa hugsandi, tí Mest eigur, mær vitandi, so at siga alt, og teir munnu neyvan ætla at seta nakað í verk har niðri. Kanska ætla teir at leiga okkurt av tí út, men tað verður so ikki til nakran, sum ætlar at gera nakað, sum kann kappast við teir, so tað má vera nakað heilt annað. Veit kommunan nakað? Mær er sagt. at standmynd av Ólavi á Heygum skal standa uppi á heygnum oman fyri torgið og skoða oman á Heyganes. Hevði hann kunnað sæð, so hevði hann helst einki viljað sæð, tí nú er Heyganes steindeytt. Veit kommunan um nakað er í umbúna har niðri??
MEST kunnaði Vestmanna Kommunu um, at teirra virksemi á skipasmiðjuni steðgaði. Teir vildu fegin hava annað virksemi har, men teir ætlaðu ikki at leiga ella selja skipasmiðjuna til sama virksemi, sum teir sjálvir hava.
Vestmanna Kommuna kennir onki til ítøkiligar ætlanir, men vit vóna sjálvsagt, at farið verður undir okkurt vinnuvirksemi á økinum.
Áhugabólkur hevur arbeitt við ætlanum um at seta standmynd av Ólavi á Heygum oman fyri torgið. Vit vita ikki, hvussu hetta arbeiði gongur.
Rentur !
Mars 02 , 2011Nú sær man at rentulækkingar eru hjá bankununm, hetta kemur væl saktans at gera seg galdani eisini fyri skuldina hjá kommununi.
Hevur man nøkur lyklatøl yvur hvussu fíggjarlógin yvur 2011 kemur at verða við broyttu rentusatsum.
Eg veit væl, eg eri tíðliga úti, men áhugavert !
Annars haldi eg at tit gera eitt sera gott arbeiði, serliga við at halda bygdina reina og ruddliga, serliga fyri gamalt skrambul og bilvrak ! Nakað er eftir, men haldi áfram !
Forvitin
Rentuútreiðslurnar í fíggjarætlanini eru framrokningar, sum taka støði í metingum hjá lánistovnunum, tí er upphæddin oftast á góðari leið. Vit guldu um 1,6 mió. kr í rentum í 2010, í fíggjarætlanini fyri 2011 er upphæddin sett til 1,9 mió. kr. Orsøkin til hækkingina er m.a., at 7 mió. kr av láninum til røktarheimsbyggingina verða goldnar okkum í 2011. Havast má eisini í huga, at rentusatsirnir kunnu hækka seinni í ár. Í besta føri verður talan um sparingar upp á fáar 100 túsund krónur.
Málaraarbeiði.
Mars 02 , 2011Hvussu nógvir málarameistarar vóru bidnir um tilboð at mála S E V kantóri innan, sum nú Vestmanna Kommuna eigur. Hvør er prísurin. Ella er alt arbeiði uppá tímaløn. Er her talan um bygdarrás-samtykt ella bert ein nevndarsamtykt at arbeiðið skuldi gerðast.
Kundu leigararnir sum nú skulu leiga húsið ikki gjørt arbeiðið. Og hvat skulu teir rinda í leigu fyri bygningin.
heilsan Borgari.
Tveir málarameistarar í Vestmanna vórðu bidnir um at geva tilboð. Okkara royndir eru, at tað als ikki loysir seg at bjóða so smá arbeiði út; í nevnda føri hevði arbeiðið eisini skund, tí leigumálið tók við 15.02.11. Vestmanna Kommuna hevur goldið smáar 14.000 kr fyri arbeiðið. Avgerðin at mála er ein umsitingarlig avgerð, bygdarráðið viðgerð ikki viðlíkahald av kommunalum bygningum men tað samtykkir fíggjarætlanina við játtanum til slík arbeiði.
Sp/f PFJ Bókhald og P/F HKO leiga ovaru hæddina í skrivstovubygninginum hjá SEV fyri 6.000 kr um mánaðin við ljós og hita. SEV leigar niðaru hæddina og gamla pakkhús, tann leiguupphæddin er ikki endaliga ásett.
Spæliplássið í Gjáarlon
Mars 01 , 2011Hey tit !
Nú bleiv sandurin burturbeindur á veturi 2010 úr Gjáarlon og alt gott um tað.
Hvat ætlar VK so at gerða ?
80 børn sum spæla á asfalti er ikki ein góð ætlan og nokk heldur ikki serliga motiverandi fyri børn
Tit mugu finna eina loysn nú.
P.S. Har hendir heldur einki á spæliplássinum londur uppi
Vinarliga Heilsan
Jan Haldansen
Nøgdin av sandi í stóra sandkassanum gjørdi, at sandurin feyk allastaðni. Avgjørt varð tí at taka sandin vekk. Í staðin fyri verða smærri sandkassar gjørdir, sum hava net útyvir. Foreldrini blivu kunnaði um ætlanina á foreldrafundinum seinasta heyst. Aðrar ætlanir eru eisini fyri spæliplássið. Hevur tú fleiri spurningar/hugskot hesum viðviðvíkjandi, ert tú vælkomin at tosa við leiðaran í Gjáarlon.
Í 2010 vórðu 25.000 kr. brúktar upp á spæliplássið í Heyglíð. Í FÆ 2011 eru 25.000 kr. settar av til spæliplássið.
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


c: text/html

text:
Fríggjadagin 15. apríl skal tað sísta ungmannafelagi standa til svars fyri MFS.Seinastu vikurnar hevur MFS-Føroyar práta við tey ymisku ungmannafeløgini, og hevur prátið serliga snú seg um ung og útbúgving. Mong ymisk sjónarmið eru komin fram, og verður tað áhugavert at vita, hvat HUXA hevur at siga um ung og útbúgving og korini rundanum.
Fyri HUXA vera tað Hanus Samró, formaður og Linda Vest Niclasen, skrivari. Prátið verður á seturskafé í hvonn kl 15:30.
Seturskafé er hvønn fríggjadag frá kl 14-17
Lesandi fáa avsláttur á seturskafé
MFS-Føroyar

robotstxt: allowed

filter: keep


text:
Ævintýrtúrar
Hesin túrurin er til børn og barnsligar sálir.
Vit hoyra um gívrina og síggja gívrinarspor, knúgvarnar og holuna, har hon búði! Ferðaleiðarin sigur frá nógvum søgum á lætta gongutúrinum, vit kalla Ævintýra-túrin. Túrurin tekur umleið tveir tímar, og eldri sum børn orka at ganga hann.
Nær og hvar?
Alt summarið!
Túrurin byrjar við gamla skúlan á Sandi.
Kostnaður:
80 krónur fyri hvønn, um tit eru upp til 10 fólk. Um tit eru fleiri enn 10 fólk, er prísurin 80 kr. fyri tey fyrstu 10 og hareftir 50 kr. fyri hvønn.
Minsti prísur 720 kr. (9 fólk).
Matur:
Kunningarstovan kann veita mat og drekkamunn í samband við túrin, t.d. bollar, pannukøkur, vaflur. Hettar kostar eitt eyka gjald.
Bílegging:
Bílegg túrin á info@visitsandoy.fo
Hjartaliga vælkomin í Sandoynna. Vit gleða okkum at síggja tykkum!


text:
Eg keypti hesa vatn kannuna í Søstrene Grene. Eg helt hana vera vakra, men hví ikki geva henni eitt sindur av persónligheit. Eg átti gull máling heima, so tað var deiliga lætt at fara í gongd. Hetta er ein... Continue reading →
Eg havi júst ogna mær eina svarta talvu! Mær dámar væl, at heimið skal spegla tey sum búgva har. Ja, ein kann keypa nógv, sum er soo pent og stílfult, men tað kunnu øll gera og tískil kunnu nógv heim... Continue reading →
Eg eri ikki nakar Picasso, men aftaná ein langan dag, dámar mær væl at sita og gera eitthvørt kreativt. (Eg eri sum børnini, eg vil helst koyra tað í rammu, og hanga tað upp, beinanveg). Gott at eg havi ein... Continue reading →
Manglar tær okkurt at fara í, í kvøld? So kanst tú náa, at skapa tín egna off shoulder topp! Tað einasta tær tørvar, er toy, seymimaskinu og elastic (tú kanst nýta band ístaðin). Eitt stórt hitt í vármótanum 2016, er nemliga... Continue reading →


text:
Kom til Mikladals í døgunum 3. og 4. august 2018
Vitja kópakonuna og kom til árliga summartiltakið hjá Mikladals Sóknar Fráhaldsfelag. Fríggjakvøldið hita vit eyðnuhjólið upp og trekkja nakrar vinningar og kaffisølan er opin. Leygardagin 4. august kl.13 vitjar Bubu og fer at undirhalda við sangi og øðrum
Vit fara at spæla bingo ímeðan vit ganga niðan á Háls og síðan fara vit at grilla í túninum. Seinni uml. kl 19 byrjar eyðnuhjólið. Og sjálvandi verður kaffisølan opin í Innistovu ímeðan tiltøkini eru.
Alt hetta kanst tú uppliva í Mikladali 4 august 2018 - kom við!
Skrá:
Fríggjakvøldið 3 august
19.30 Kaffisølan letur upp
20.30 Eyðnuhjól
Leygardagin 4 august
12.30 Kaffisølan letur upp
13.00 Bubu
14.00 Kondibingo
15.30 Grilla
19.00 Eyðnuhjól
Mikladals Sóknar Fráhaldsfelag


text:
Pol Pot
Náðileysir einaræðisharrar í farnu øld hava dripið milliónir menniskju, men fáir hava skatt sítt land so illa, sum Pol Pot (19. mai 1928 – 15. apríl 1998), sum tey fýra árini hann ráddi fyri borgum, týndi meira enn ein triðing av fólkinum í landinum. Pol Pot stóð á odda fyri Reyðu Kmerununum, sum meðan Vjetnamkríggið leikaði á bardust móti stjørnini í Kambodja og móti amerikumonnum. Reyðu Kmerarnir tóku høvuðsstaðin Phnom Pen í 1975. Fáar dagar seinni vórðu øll fólkini í býnum rikin út á bygd fyri at arbeiða í landbúnaðinum. Allir útlendingar vórðu vísitir av landinum, pengar vórðu avtiknir, markanðir, skúlar og dagbløð vórðu stongd og privat ogn og átrúnaður varð bannaður. Forelskilsi varð bannað, og øll við brillum vórðu dripin á staðnum. Ikki fyrrenn í 1978, tá Norðurvjetnam gjørdi innrás í landið, varð hetta ræðuliga einaræðið avtikið.


text:
Gekk væl hjá HS í Køge
Har vóru nakrar medaljur við í flogfarinum í gjárkvøldið, tá HS-ferðalagið kom heimaftur frá Køge Open 2017:
- Kristina í Skála (2005) vann gull í 200 rygg, bronsu í 200 frí, 100 rygg og 50 frí
- Elisabeth Erlendsdóttir (2005) vann silvur í 50 m firvald, 100 m firvald og 50 m rygg
- Óðin Jákupsson (2002) vann bronsu í 800 frí
Havnar Svimjifelag ynskir teimum hjartaliga til lukku, umframt øllum hinum, sum svumu bestu tíðir, og har summi vóru heilt nær við at vinna medalju. T.d. tá Nancy N. Dam (2005) gjørdist nr. 4 í 200 bringu og bara 68/100 frá gullinum – tær fýra fremstu vóru somikið tættar allar. Og til lukku til hini feløgini úr Føroyum, sum eisini komu heim við medaljum.
Alt í alt ein væleydnað svimjistevna, og hevur hetta verið ein sera góð uppliving fyri okkara yngru svimjarar, sum ikki fyrr hava roynt seg í kappingum uttanlands.
Mynd:
- Óðin Jákupsson
- Kristina í Skála og Elisabeth Erlendsdóttir


text:
Tann sum tigir – samtykkir
Hesi 5 unna enn ikki sømulig kor til námsfrøðiliga starvsøkið.
Ístaðin fyri at viðgera útbúgving, ábyrgd, innihald og løn við Pedagogfelagið, so goymir Annika Olsen seg aftanfyri tómar fíggjarligar pástandir og almenn kjak um íløgur í tunlar, vegir og bústaðir - og sms’ar til miðlarnar ístaðin.
Um størsti starvsbólkur í Føroyum ikki trívist við sínum starvskorum, so er torført at ímynda sær nøgdar barnafamiljur í Føroyum.
Kristina Háfoss goymir seg eisini aftanfyri sms’um, og ístaðin fyri at taka ábyrgd fyri samráðingunum, so vísir hon til Hendrik Old, sum júst hevur fingið sítt tunnilssjakk ígjøgnum á tinginum - fyri áleið sama kostna, sum skilir partarnar í lønarsamráðingunum.
Nær koma íløgurnar í bleytu virðini?
Nær koma íløgur í fólkið her á landi?
Nær rættast skeivleikin millum kynini?
Nær fær mann líka løn fyri líka útbúgving?
Hesi 5 á myndini – Annika Olsen, Pauli Tróndarson, Brandur Sandoy og Jógvan í Skorini fyri kommunurnar í Føroyum, og Kristina Háfoss fyri Fíggjarmálaráðið – sita hendur í favn og líða á.
#likalønlikautbugving


text:
ÚTBÚGVING
Sálarfrøðingur er við lóg eitt vart starvsheiti, sum fólk við útbúgving góðkend av Dansk Psykolognævn hava rætt at nýta. Kandidatútbúgvingarnar í sálarfrøði frá Københavns Universitet, Aalborg Universitet, Aarhus Universitet og Syddansk Universitet, nevndar cand.psych., eru í løtuni einastu útbúgvingar, sum geva beinleiðis rætt til hetta heitið. Niðurløgdu útbúgvingarnar cand.pæd.psych. og mag.art. í sálarfrøði eru javnmettar við cand.psych. og geva sostatt eisini rætt til at at nevna seg sálarfrøðingur.
Fólk við javnlíkum sálarfrøðiligum útbúgvingum frá øðrum lærdum háskúlum kunnu søkja Dansk Psykolognævn um at fáa útbúgvingina javnmetta við donsku cand.psych. útbúgvingarnar og harvið fáa rættin til starvsheitið sálarfrøðingur.
Cand.psych. útbúgvingarnar eru allar uppbygdar við eini trý ára bachelorútbúgving og eini tvey ára kandidatiútbúgving, svarandi til 300 ects.
Ymiskt er hvørjum fakulteti sálarfrøðiligu instituttini eru staðsett. Í Keypmannahavn er tað undir samfelagsvísindaliga fakultetinum, í Aarhus er tað undir handils- og samfelagsvísindaliga fakultetinum, í Aalborg er tað undir hugvísindaliga fakultetinum og í Syddansk Universitet er tað undir heilsuvísindaliga fakultetinum.
Les meiri um sálarfrøðiligar tænastur í Føroyum her.
Møguligt er at lesa um ymisku útbúgvingarnar á heimasíðunum hjá sálarfrøðiligu instituttunum, sí leinkjur niðanfyri.


text:
ProWord
Var tú signaður av at lesa fylgjandi?
Viðurkenna sær Frelsaran. Hvør er hann?
Jóh. Evangeliið 1,1-3
Hvør er Harrin Jesus? Hvat er Harrin Jesus fyri teg!
Harrin Jesus er Harri sum skapari! ( Jóh. Ev. 1,1-3, Efesusbr.3,9, Kolossebr.1,16, Hebr. br.1,1-2).
Hin kendi fríteinkjarin Robert Ingersol vitjaði Henry Ward Beecher og sá har ein vakran globus, sum vísti stjørnuhimmalin. “Hetta er júst tað, sum eg ynski mær”, segði hann eftir at hava skoðað hann gjølla. “Hvør hevur gjørt hann?” “Hvør hevur gjørt hann?” endurtók Beecher við pátiknum bilsni. “Hví? ongin hevur gjørt hann, hann kom bara”.
Hann er ikki ein partur av skapanini, hann er skaparin. Hann líkist ikki jólamyndunum, sum gjørdar verða. Hann er skaparin, og tí er hann Harrin! Er hann harri tín?
Harrin Jesus er frelsarin, tí hann doyði og reis upp! (Jóh.1,29, 3,16-17).
Um størsti tørvur okkara hevði verið upplýsing, hevði Gud sent okkum ein lærara.
Um størsti tørvur okkara hevði verið tøknifrøði, hevði Gud sent okkum ein tøknifrøðing.
Um størsti tørvur okkara hevði verið peningur, hevði Gud sent okkum ein búskaparfrøðing.
Um størsti tørvur okkara hevði verið stuttleiki, hevði Gud sent okkum ein skemtara.
Men størsti tørvur okkara var syndafyrigeving, tí sendi Gud okkum ein frelsara.
Hann er vinur syndara (samverska kvinnan- Jóh. 4,1-30, teirra seku í hjúnarbandsbroti- 8,1-11) Sum Harri hevur hann kraft at frelsa! Hann er heimsins einasti frelsari! (Jóh. 14,6, Ápostlasøgan 4,12).
Harrin Jesus kemur skjótt aftur sum dómari! (Jóh.5,22, Rómbr. 2,16; 14,10; 2.Timoteusbr.4,1).
Teimum, sum hann ikki er frelsari, verður hann dómari! Tað er betri, at vit boyggja okkum fyri honum, áðrenn tað verður ov seint!
Harrin Jesus er ein vinur hjá øllum, sum vilja loyva honum tað.
Tá ið ljóst er í lívi okkara (brúdleypið í Kana, Jóh.2,1-11).
Hjá teimum, sum eru illa fyri andaliga (Nikodemus, Jóh. 3,1,21, Pætur, Jóh. 21,15-17).
Hjá teimum sjúku (sonur embætismansins, Jóh. 4,47-54, Betesda, Jóh. 5,1-9, blindum, Jóh 9,6-7).
Hjá svongum og fátækum (5000, Jóh. 6,10-13).
Vit kunnu hava eina meining um natúrligu frástøðuna millum Gud og menniskjað, men tómrúmið má verða fylt av Messias! Hann er Harrin, frelsarin, dómarin og vinurin.


text:
Tíðindasavn
Trýst her fyri at lesa tíðindi sum eru frá áðrenn 27. Oktober 2015
Tey, ið fáast nógv við føroyskan dans og sum til tíðir eru úti í skúlum og stovnum og ...
Les meira
Um ein ísbjørn kemur eftir tær, so er tað ikki neyðugt, at tú rennur skjótari enn bjørnin. T&uacut...
Les meira
Ársins Listaleypur er nú latin upp við 14 spennandi listaverkætlanum úr Føroyum, Danmark, Íslandi...
Les meira
Sunnudagin 9. september í 2018 er ríkisdagsval í Svøríki. Tí er nýggj temasíða á...
Les meira
Tá ið ein miðnámsskúlanæmingur gevst í úrtíð, verður tað kallað "fr&aa...
Les meira
Gransking, sum er kunngjørd í tíðarritinum Child Development, vísir, at fartelefonnýtslan hjá vaksnum...
Les meira
Tað er nógv ferð á byggivirkseminum í Føroyum. Nú krúnprinsaparið hevur vitjað, spurdi T&...
Les meira
Í løtuni eru fleiri skúlar í gerð; vanliga eru lærarar og skúlaleiðsla við í tilgongdin...
Les meira
Norrønu Feløgini og sendinevndin hjá Stórtinginum til Norðurlandaráðið bjóða nú no...
Les meira
- Upprunaføroyskt undirvísingartilfar til lærugreinina danskt, sum er gjørt til føroysk børn og ikki donsk...
Les meira
Tað var eftir laka PISA-úrslitið í 2006, at bæði føroyskt og støddfrøði vuksu í vav...
Les meira
Fakfólk eru ikki á einum máli um, hvussu tað skal tulkast, at næmingar skulu røra seg í skúlanu...
Les meira
Enn eitt skúlaár er byrjað, og 8. floksnæmingar eru byrjaðir at hava vallærugreinir, ið tey valdu farna sk&ua...
Les meira
At loyva tøkni í skúlunum er bæði positivt og negativt; hví er tað so, at vit ofta hyggja at teimum negat...
Les meira
Eyðun á Borg, lærari í Skúlanum á Argjahamri, spyr, um vit ikki áttu at gjørt tað sama. Han...
Les meira
Starvið sum námsfrøðiligur serfrøðingur er endurlýst, tí ov fáar umsóknir komu fyrru f...
Les meira
Hetta er tíðin, tá nýklaktir lærarar fara til verka. Tey hava fingið prógv av Fróðskaparsetri ...
Les meira
Í stóru kanningini av lesivanunum, sum er gjørd millum næmingar í 4., 6. og 9. flokki, eru næmingarnir spur...
Les meira
Í einum tíðarhóskandi og fólkaræðisligum samfelag eiga myndugleikar sjálvandi at virða- og arb...
Les meira
Hyggja vit at teimum bókum, sum nýttar verða í føroyska fólkaskúlanum í donskum, so eru t&aeli...
Les meira
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Vikuskifti í Vestmanna Camping Sept 14
Fríggjakvøld 19 sept og Gekkurin er komin uppá 1 mió og vit spæla gekk :o)
Gudmundur hyggar sær við iPaddinum :o)
Leygarmorgun
Leivur er í holt við at byggja út
Leygardagin fóru vit til Havnar, Gudmundur skuldi selja á loppumarkna í
Maritugøtu, gekk bara fínt hann seldi fyri yvir 400 kr :o)
Sera heldig við veðrinum
Tey flokkaðust um borði :o)
Aftaná fóru vit aftur til Vestmanna, Gudmundur kom ikki við, hann var eftir hjá
Aron :o)
Niels Petur var eisini í Vestmanna
Hettar sær gott út
Málarin vísti 51,56 tá vit fóru avstað, meini at hann stóð á 5,4 so vit hava
brúkt 46,16 kw
x 3,00 kr = 138 kr fyri vikuskifti, vit brúktu EL bæði til varma, køliskáp o a
Næstu ferð fara vit royna uttan streym, also bara sólsellurnar
Jóhan hevur stoypt garð, og hevur bílagt flysar til tún :o)
Vognurin hjá Petur Juul og Elisabeth til vinstru okkara er tann til høgru
Hans Christian og Joan eiga hendan vognan, akkurát líka sum okkara
>>>>> næsti vetrartúrur


text:
Edmund Joensen
Edmund Esbern Johannes Joensen (19. september 1944) er føroyskur politikari. Hann var løgmaður í Føroyum 1994 - 98, hann hevur verið løgtingsformaður, formaður Sambandsflokksins og hevur í fleiri førum verið valdur inn á Fólkatingið í Danmark, seinast á fólkatingsvalinum 15. september 2011. Hann er stjóri í O.C. Joensen á Oyri og hevur verið virkin vinnulívsmaður, serliga innan fiskaaling.
- 1970 - 1980 bygdaráðslimur í Sunda kommunu
- 1988 - 2002 løgtingslimur
- 1990 - 1994 formaður í tingbólkinum hjá Sambandsflokkinum
- 1990 - 2001 formaður Sambandsflokksins
- 1994 - 1998 fólkatingslimur
- 1998-2002 formaður í tingbólkinum hjá Sambandsflokkinum
- 2002 - 2008 løgtingsformaður
- 2007 - 2011 fólkatingslimur
- 2011 - fólkatingslimur
Heiður[rætta | rætta wikitekst]
Edmund Joensen er Riddari av Dannebrog í 1. stig og hevur móttikið kommandørkrossin frá Margrethu Drotning.
- 1995 Ridder af Dannebrog
- 1997 Ridder af Dannebrog af 1. grad
- 2005 Kommandørkorset[1]
Keldur[rætta | rætta wikitekst]
- Løgtingið 150 - Hátíðarrit. Tórshavn 2002, Bind 2, s. 299 (PDF-Download)
Andrass Samuelsen | Kristian Djurhuus | Peter Mohr Dam | Hákun Djurhuus | Peter Mohr Dam | Kristian Djurhuus | Atli Pætursson Dam | Pauli Ellefsen | Atli Pætursson Dam | Jógvan Sundstein | Atli Pætursson Dam | Marita Petersen | Edmund Joensen | Anfinn Kallsberg | Jóannes Eidesgaard | Kaj Leo Johannesen | Aksel V. Johannesen


text:
Puha, tað gekk ikki heilt sum ætlað í morgun. Pál og Kári feilmettu mótstøðuna í 100 firvald, so at teir báðir gjørdust ávíkavist nr 9 og 10 í innleiðandi, beint uttanfyri finalupláss. Andrass fór í sína gomlu bláu TYR drakt, og reyk somuleiðis beint útum finalupláss. Og í 4×50 frí hjá monnum gjørdi Pál ein tjóvstart, sum viðførdi at staffetin varð kolldømd, hóast teir heilt vist vóru nóg skjótir til at koma í finaluna.
Andrass sá út til at geva alt í 200 frí, og svam tó 2 sekund seinni enn tann sum varð nr 8. Tað er tí eitt sindur ivasamt, um tað hevði hjálpt nóg mikið, um hann hevði svomið í sínari Blueseventy; men tað hevði nokk heldur ikki gjørt tað verri. Í firvald svumu teir báðir Pál og Kári klárt bestu tíðir í næstseinasta riðli, men vórðu snýttir av at heilir 6 svimjarar svumu skjótari í síðsta riðli. Og tjóvstarturin í liðsvimjingini… ja, tað var ein desideraður svipsari.


text:
Á ráðstevnuni "Vit vilja gera mun" varð el-installatørvirkið EL-NET fyri løtu síðani avdúkað, sum Ársins rúmligi arbeiðsgevi av Anniku Olsen, landsstýriskvinnu í Almannamálum. Afturat heiðurinum fekk EL-NET eisini standmynd, sum Rúni Jacobsen á Verkstaðnum Vón hevur gjørt til høvið.
EL-NET er eitt
el-installatørvirki í Havn og Vestmanna við 29 starvsfólkum, sum teir tríggir
Bernhard T. Petersen, Ólafur Debes og Pól Erik Johannesen settu á stovn í 2006.
Heiðurin, sum
Ársins rúmligi arbeiðsgevi, fær EL-NET, tí virkið hevur víst ein hugburð og
atburð, sum fer útyvir tað, sum vanliga kann krevjast av einum arbeiðsgevara.
Í løtuni eru
tríggir ungir mans í tillagaðum starvi hjá EL-NET. Ungu menninir hava tað til
felags, at ein trupul uppvøkstur hevði avbyrgt teir frá skúlaverki og
arbeiðsmarknaðinum.
Møguleikin at starvast hjá EL-NET hevur hjálpt ungu monnunum at venja seg við krøv og ábyrgdir á einum arbeiðsplássi, samstundis sum teir hava fingið stuðul og vegleiðing, tá ið á hevur staðið.
Við góðum
samstarvi við Almannaverkið og umsorgan frá EL-NET hava ungu dreingirnir tikið
av møguleikanum og starvast nú sum øll onnur starvsfólk í fyritøkuni.
Tveir teirra standa í løtuni í læru sum elektrikarar, meðan tann triðji eftir ætlan byrjar lærutíðina í summar.
Vit kunnu gera mun
Fyri teir
tríggjar stjórnarnar í EL-NET kendist tað rætt, at veita eina hjálpandi hond,
tá ið fyrispurningurin kom av fyrstan tíð.
- Vit hava ein kjans at gera ein mun her. Tað er gott fyri samvitskuna, heldur enn bara at peika eftir myndugleikunum, sigur Bernhard Petersen.
Hann vísir á, at
teir hava eitt gott virki, har tað gongur væl og tí kunnu teir eisini taka á
seg at hjálpa eftir førimuni. Men tað hevuri týdning, vísur Bernhard Petersen
á, at ungu menninir vera viðfarnir, sum eitt hvørt annað starvsfólk í
fyritøkuni.
- Tað vilja teir hava, sigur Bernhard Petersen.
Herðaklappið, sum EL-NET hevur fingið skal
feirast saman við starvsfólkinum, hava stjórarnir avgjørt.
- Vit fara at feira tað saman, tí tað eru vit øll somul, sum hava uppiborið heiðurin, sigur Bernhard Petersen at enda.


text:
Jens Hákun Leo
03.10.2016 - 13:16
Ítróttur > Ítróttur > Fótbóltur
Sáttmálin millum FSF og Bill McLeod Jacobsen verður ikki endurnýggjaður aftaná hesa undankappingina. Sostatt skal føroyska U21-landsliðið hava nýggjan venjara.
Hetta boðar Fótbóltssambandið frá á heimasíðu sínari í dag.
Við heimasíðuna hjá Fótbóltssambandinum sigur, Bill McLeod Jacobsen soljóðandi um avgerðina ikki at endurnýggja sáttmálan:
- Eg kundi sjálvandi gott hugsað mær at hildið fram í starvinum, men eftir tíggju ár í sessinum er tíðin nokk komin at takka fyri seg, og lata aðrar sleppa framat. Eg havi verið sera glaður fyri tíðina sum U21-venjari, og eri errin av tí hópi, sum eg nú lati víðari til næstu kapping og næsta venjara.
Tá ið Fótbóltssamband Føroya fyri skjótt tíggju árum síðani tók avgerð um, at Føroyar skuldu taka lut í EM-undankappingum fyri U21-landslið, var Bill McLeod Jacobsen, saman við Heðini Askham, settur sum venjari. Tá ið so Heðin Askham fyri tveimum árum síðan valdi at takka fyri seg, varð Bill McLeod Jacobsen settur sum høvuðsvenjari, og Eli Hentze gjørdist hjálparvenjari.
Fótbóltssambandið vísir á, at úrslitini hjá U21-liðnum undir leiðslu av Bill McLeod Jacobsen hava verið góð, hetta hóast størst dentur hevur verið lagdur á at menna spælararnar, so at hesir kunnu gerast klárir til A-landsliðið.
Fótbóltssambandið vísir víðari á, at tað, at menningin hevur givið úrslit, sæst eisini aftur á seinasta hópinum hjá A-landsliðsvenjaranum. Av teimum 23, ið eru úttiknir til dystirnar ímóti Lettlandi og Portugal, eru tað bara Atli Gregersen og Fróði Benjaminsen, ið ikki hava verið patur av U21-landsliðnum.
- Sjálvandi spæla vit altíð fyri at vinna, men tað ræður eisini um at menna okkara spælarar, og eg haldi tað hevur hepnast væl, sigur Bill McLeod Jacobsen við heimasíðuna hjá FSF.
Í Fótbóltssambandi Føroya hevur man eisini verið sera væl nøgdur við tað avrik, ið Bill McLeod Jacobsen hevur lagt fyri sum U21-landsliðsvenjari, sigur Virgar Hvidbro, aðalskrivari.
- Síðani 1998 hevur Bill verið partur av venjaratoyminum hjá Fótbóltssambandi Føroya, og í roynd og veru hevur hann verið ein av undangongufólkunum, tá tað kemur til ungdómslandsliðsvenjarar.
- Tá FSF fór undir U21-landsliðið fyri tíggju árum síðani, ivaðist man, um FSF hevði ráð. Men starvsnevndin sá týdningin av tí, og í dag kunnu vit bert fegnast um ta avgerð, tí at U21-landsliðið hevur avgjørt verið ein av okkara sólskinssøgum, sigur Virgar Hvidbro, aðalskrivari í Fótbóltssambandi Føroya, og ynskir at takka Bill fyri tíðina, og samstundis ynskja honum og U21-liðnum bestu eydnu komandi fríggjadag, tá ið Føroyar og Eysturríki møtast í U21-landsdysti á Svangaskarði.


text:
Studio Bloch fingið nýggja heimasíðu
Studio Bloch er eitt studio í heimsflokki, sum hevur verið karmur um nógvar føroyskar útgávur, við bæði føroyskum og útlendskum tónleikarum, eitt nú Teitur Lassen, Eivør, Hamferð, norsku Vamp og Marit Larsen, og íslendsku Mezzoforte.
Nú hevur Studiobloch fingið nýtt heim á alnetinum . Nýggja heimasíðan er gjørd í samstarvi millum Nudlavirkið og C-bricks. Dentur er lagdur á, at Studiobloch fær eitt umboðandi andlit úteftir, ið lýsir frálíku karmarnar.
Heimasíðan vendir sær bæði til føroyingar og útlendingar, tí áhugin er stórur fyri hesi perluni við Skálatrøð.
Heimasíðan hevur eitt nýmótans snið og hevur til endamáls at vísa tað, ið Studio Bloch hevur at bjóða, bæði í myndum og orðum.
Á heimasíðuni spæla sosialu miðlarnir ein stóran leiklut, eitt nú verða tíðindi og myndasøvn dagførd á Facebook, og koma so beinleiðis inn á síðuna. Eisini eru bæði Spotify og Youtube sameind við studiobloch.fo
Vit ynskja Studio Bloch tillukku við heimasíðuni.


text:
Framsøknan ítróttarpolitikk
Ítróttur og rørsla hava stóran týdning fyri trivnaðin í kommununi. Møguleikarnir fyri ítrótti verða áhaldandi útbygdir bæði fyri breiddina og úrvalsítrótt. Játtan skal á fíggjarætlanina til langhylin í Gundadali. Innandurahøll til frælsan ítrótt og fótbólt verður sett út í kortið. Golfvøllurin verður settur aftur á skrá og øðrum ítróttargreinunum verða veittar góðar hølis- og vallarumstøður.
Útbyggingin av svimjihøllini við 50 metra langhyli í Gundadali er sett á skrá. Nú er hugskotskapping og síðani verður verkætlanin prosjekterað og sett í verk. Tjóðveldi streingir á, at neyðugu pengarnir verða settir av, so dagførda svimjihøllin kann standa klár sum skjótast.
Tjóðveldi virkar fyri tíðarhóskandi møguleikum fyri uttandura- og innanduraítrótt sum heild. Her ræður um at fáa grundleggjandi karmarnar upp á pláss, so ítróttin kann virka alt árið og mennast til fulnar.
Kappróður er tjóðarítrótt okkara, og má tryggjast nøktandi karmar og venjingarviðurskifti. Dráttir og hølisviðurskifti mugu tryggjast kappróðrarfeløgunum í høvuðsstaðnum. Kommunan skal stuðla undir og geva rúm fyri stevnum og róðrartiltøkum annars.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Barnaverndartænastan
Nýtt samstarv um barnavernd
1. januar 2015 fóru
Vestmanna-, Eiðis, Kvíkvíkar og Sunda kommunur undir nýtt samstarv um barnaverndartænastu
sambært galdandi lóg sum barnavernd. Nýggja barnaverndartænastan eitur
Barnaverndarænastan í VEKS.
Barnaverndartænastan er sett saman av tveimum pørtum: barnaverndarumsiting og barnaverndarnevnd. Barnaverndar-umsitingin húsast í hølunum hjá Sunda kommunu á Oyrarbakkavegi 3 á Oyrarbakka.
Barnaverndartænastan í VEKS svarar á telefon 667271 í vanligari arbeiðstíð. Aðrar tíðir svarar vakttelefonin hjá barnaverndartænastuni, tlf. nr. 297200.Teldupostur: bvt@sunda.fo. 3 fólk starvast á Barnaverndartænastuni í VEKS.
Barnaverndarnevndin er mannað við fólki úr teimum samstarvandi kommununum.
Í nevndini sita:
Lau Jensen, formaður (Eiðis kommuna)
Jóna Borgarlíð, varaforkvinna (Vestmanna kommuna)
Joan Vang, nevndarlimur (Vestmanna kommuna)
Siri Joensen, nevndarlimur (Kvívíkar kommuna)
Marsanna Ei. Tummasardóttir, nevndarlimur (Sunda kommuna)
Arbeiðið við barnavernd skal tryggja, at børn, sum liva undir við viðurskiftum, ið kunnu skaða teirra heilsu og menning, fáa neyðuga hjálp og umsorgan í rættari tíð, og at hjálpa teimum við at fáa ein tryggan uppvøkstur. Miðað verður eftir, at munagóð fyribyrgjandi tiltøk kunnu setast í verk í samstarvi við foreldrini, so trupulleikarnir verða rættaðir áðrenn teir gerast tyngjandi í gerandisdegnum.
Barnaverndartænasturnar kring landið arbeiða í tøttum samstarvi við Barnaverndarstovu Føroya, ið hevur ein samskipandi og ráðgevandi leiklut
Barnaverndarstova Føroya
http://www.bvs.fo/
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Meðan vit bíða
Samgongan lovaði at lyfta føroyingar úr fátækraváða, men hevur ikki gjørt tað.
Umleið 5.000 fólk í Føroyum liva í fátækraváða. Tað eru umleið líka nógv, sum tað hava verið tey seinastu nógvu árini.
Rættiliga nógv varð gjørt burturúr hesum til seinasta løgtingsval. Bæði fjølmiðlar og táverandi andstøðuflokkar vístu støðugt á, hvussu vánalig støðan var.
Vit minnast átakið ”Meðan við bíða” (undirforstaðið: ”Meðan vit bíða eftir eini nýggjari samgongu”). Ein nýggj samgonga skuldi fáa skil á hesum tingunum. Men okkurt bendir á, at vit bíða enn!
Í valskránni til løgtingsvalið segði Tjóðveldi, at flokkurin hevði eitt uppskot klárt at seta í verk beinanvegin, og at hetta fór at lyfta barnafamiljurnar uppum fátækramarkið. Javnaðarflokkurin lovaði eisini í síni valskrá at lyfta fólk úr fátækraváða. Veljarin fekk ta fatan, at komu hesir flokkarnir til valdið, so var tað ein farin tíð, at fólk í Føroyum livdu í fátækraváða.
Ikki so einfalt
Hetta við fátækraváða er ikki so einfalt, sum fjølmiðlarnir og táverandi andstøða gjørdu tað til. Vit rokna nevniliga við einum relativum fátækraváða. Tað vil siga, at fátækraváði er ein spurningur um, hvussu nógv tú tjenar í mun til onnur í samfelagnum. So hvørt sum lønirnar í landinum hækka, so hækkar eisini markið fyri, nær tú ert í fátækraváða.
Frá 2012 til 2016 hækkaði hetta markið 13.568 krónur. Tað vil siga, at tað ber til at vera farin 1.000 krónur upp um mánaðin og samtíðis vera farin frá ikki at vera í fátækraváða til at vera í fátækraváða.
Fólkatalið í Føroyum er eisini hækkað, so sjálvt um prosentparturin sum er í fátækraváða er lækkaður eitt lítið vet, so er talið á teimum sum eru í fátækraváða nøkunlunda tað sama. Í 2013 var talið 4.950 og í 2016 var tað 4.961 - altso 11 fólk fleiri.
Átøkini hjálptu lítið
Nýggjastu tølini hjá Hagstovuni viðvíkjandi fátækraváða eru frá 2016. Tað vil siga, at tølini vísa støðuna sum hon var, aftaná at barsilsfarloyvið var longt, aftaná at pensjónistar, sum bara høvdu fólkapensjón og Samhaldsasta, høvdu fingið meira, aftaná at lógin um familjuískoyti var broytt, aftaná at kringvarpsgjaldið var broytt, aftaná at skattalætti var givin til lág- og meðalinntøkur, aftaná at inngjaldið til egna eftirløn var lækkað, og aftaná at útgjaldið úr Samhaldsfasta var hækkað. Hetta vóru alt átøk, sum skuldu hjálpa teimum lægsløntu.
Aftaná at øll hesi tiltøkini vóru sett í verk, vóru framvegis fleiri enn 10% av Føroya fólki í fátækraváða.
Hava ikki loyst trupulleikan
Eg lasti ikki samgonguna fyri ikki at hava roynt at loyst henda trupulleikan. Men vit mugu tó staðfesta, at saman við ávísum fjølmiðlum, fyrigyklaðu tey fólkið áðrenn valið, at hesin trupulleikin var so sára einfaldur at loysa, og at tey fóru at loysa hann. Men enn er trupulleikin ikki loystur, og nógvir føroyingar í fátækraváða bíða enn.
Helgi Abrahamsen
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Ætlar Bjørn at forkoma Sjálvstýrisflokkinum?
Kristin Michelsen stillar uppaftur
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Ljóðbrot: Tá dunnan endaði undir sofuni
Óreglusemi á fundarborði í fiskimálaráðnum
Líggjas Johannesen: Hvar eru pengarnir brúktir?
Hava lýst eftir stjóra fyri slakar 50.000 krónur
Sverri Hansen sagt seg úr búskaparráðnum
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Myndarøð úr Føroyingahavnini: Tíðarinnar tonn er farin avstað við tí mesta.
Norðlysið gitar: Tummas Lervig fyri Hendrik Old
Eg gangi út frá, at Poul Michelsen hevur eina góða frágreiðing til vanliga skattgjaldaran
Saudi-Arabiski krúnprinsurin kann verða koyrdur frá
Sjálvstýri havt ársfund
Samband
Postboks 226
FO-600 Saltangará


text:
Føroya Havbúnaðarfelag skipar aftur í 2008 fyri aliráðstevnu. Aliráðstevnan er ætla starvsfólki í alivinnuni og teimum, sum hava áhuga fyri vinnuni. Rástevnan var tann 29. februar 2008.
Á skránni: fyrilestrar og høvi at møta samstarvsfeløgum.
Framløgur:
Optimalisering av innliting av laksi
Kjell-Arne Rørvik, granskari, Akvaforsk.
Turid Mørkøre, granskari, Akvaforsk
Kjell Midling, granskari, Fiskeriforskning.
Hans Jákup Mikkelsen, Marine Harvest Faroes
Knut Gunnes, Monaqua
Rúni Dam
Hvat gera vit
Atli Gregersen, Luna
Toskaaling í føroyum - Royndirnar higartil
Ingolf Joensen, Fiskaaling


text:
Miðskeiðis í 1960’árunum tóku ungir vágbingar saman hendur til tess at skipa fyri nýggjárshaldið her í bygdini. Ætlanin var upprunaliga at fáa eina siðvenju í lag, sum kundi miðsavna vágbingar burturi og heima ár undan ári hetta eina kvøldið.
Alt frá byrjanini er haldið nýggjársaftan vorðið alsamt størri og størri. Ein partur er hin stórfingna nýggjársveitslan, sum í nógv ár var ein fastur táttur, har bygdafólkið trúfast kom saman til eina løtu í gaman og álvara. Sum skaldið NePtuN á sinni kvað:
Ein er myndin í huga mær,
hon var í tí bygdini – vit hava kær.
Ei nýggjársaftan
eg sá so skaftan –
ið hvar eg var.
Ein annar høvuðspartur er kyndlagongan og bálið, sum brent verður á Trýkantinum á Sandinum. Seinast í 1960’árunum ognaði Nýggjársnevndin sær Trýkantin. Upprunaliga er plássið gamalt fiskapláss hjá Garðamonnum, og er sostatt søguligt í sjálvum sær.
Í sambandi við fyrireikingarnar til nýggjárshaldið ár 2000 í Vági, fekk Nýggjársnevndin í samstarvið við Vágs Býráð, skipað soleiðis fyri, at Trýkanturin varð fríðkaður til tað prýði, hann er í dag. Samstundis varð standmynd reist nýggjárshaldinum í bygdini til minnis. Helgi Larsen í Vági evnaði og lat standmyndina. Standmyndin varð avdúkað hin 31. des. 1999 av Mogensi Dahl, formanni og undangongumanni í Nýggjársnevndini, ið meiri enn ein mansaldur. Ætlanin hjá Nýggjársnevndini við hesum tiltaki var at seta ein varða, sum gerst eitt varandi minni um ta siðvenju, samanhald og fyriskipan, sum altíð hevur eyðkent nýggjárshaldið í Vági.
Nýggjárshaldið í Vági hevur í dag eina spennandi skrá, sum byrjar við ókeypis morgunmat nýggjársaftan. Skipað verður tá eisini fyri kirkjurenning – renna, súkla og til gongu – millum Vágs og Porkeris kirkju. Um kvøldið er kyndlagonga fyri menn og kvinnur. Á Tríkantinum er stórt bál, har bátur skrýddur við drekastevni og vardur av brynjum verður brendur, meðan Føroya størsta fýrverk prýður himmalin meðan dunini ljóða um dalar og fjøll kring Vágsfjørð. Um náttina er stórdansur á Eiðinum bæði fyri yngra ættarliðið og tey tilkomnu.


text:
Kelda: in.fo
Sirið Stenberg sigur í uppskotinum, sum nú er sent avvarðandi pørtum við viðmerkingar, at hetta er eitt lið í arbeiðinum eggja føroyingum at leggja um til varandi orku.
Endamálið við lógarbroytingini er eitt av fleiri átøkum at stuðla undir umlegging av orkunýtslu til upphiting og ferðslu á landi frá olju til el.
Samgongan hevur sett sær fyri, at í 2025 skal minst helvtin av øllum sethúsum og bygningum verða hitað við grønari orku. Samstundis skulu allir almennir nýbygningar skulu hitast við grønari orku.
Í dag eru eini 18.000 oljufýr í Føroyum. Eini 1000 fáa fjarhita og eini 1.000 hús hava hitapumpu.
Skal helvtin av sethúsum, og bygningum, vera farin frá oljuni í 2025, skulu sostatt eini 7.000 húsarhald hava lagt um til grønan hita tá.
Frammanundan hevur Løgtingið samtykt at tað er mvg frítt at fáa sær hitapumpu, og at seta hana upp. Og ey, sum keypa sær elbil, fáa eisini mvg afturgoldið, tó í mesta lagi 70.000 krónur.


text:
Nudlavirkið hevur gjørt átak fyri Føroya Keypsamtøku í sambandi við nýggja FK kortið, og hevur tilnevnt átakið til eitt av ársins bestu.
At átakið hevur riggað er púra greitt út frá teimum nógvu limatekningunum, ið eru gjørdar umvegis heimasíðuna, ið Nudlavirkið somluleiðis hevur gjørt fyri FK.
Átakið tekur støði í teirri frálíku støðu, at FK hevur trúgvar kundar, ið vitja handilin støðugt. Tí var fokus sett á marknaðarføring inni í handlunum, sonevnda in-store marknaðarføring. Hetta varð gjørt við standarum og skeltum, ið vit hongdu undir loftið í handlunum, eisini vóru vøruskiljararnir í kassunum brúktir, og beinleiðis kundasamband.
Hetta riggaði sera væl, ikki minst orsakað av frálíku og vinarligu starvsfólkunum í FK handlunum kring landið. Umframt in-store brúktu vit sjálvandi FK blaðið, umframt lýsingar á Facebook og Google lýsingar, og hagtølini har lúgva ikki, føroyingar elska FK.
Við frálíku myndunum hjá Beintu á Torkilsheyggi av ómetaliga fittu familjuni og grafiska arbeiðinum hjá Gramar, var restin rein avgreiðsla. Nudlavirkið takkar fyri tilnevngina og ynskir FK til lukku. Um tit vilja atkvøða um ársins átak, so trýsti niðanfyri. #vitahvatvitgera


text:
- Vit hava útsett at byggja Sjóvinnustýrinum nýggj hølir í Vágum
Politikkur08-10-2018 - 07:33 - Jóanis Albert Nielsen
Í uppskotinum til fíggjarlóg, sum varð lagt fram 28. september 2018, hevur samgongan valt at drýggja nakrar íløgur nakað, tí nógv ferð er á búskapinum. Fyri byggivinnuna merkir tað, at tað er torført at útvega arbeiðsmegi, og kostnaðurin fyri byggiarbeiði er tí eisini methøgur. Sjálvsagt er lættast at útseta nakrar byggiíløgur, har byggingin ikki enn er byrjað, og tí er bygningurin hjá Sjóvinnustýrinum ein teirra, har nakað minni verður sett av til íløgu í 2019.
Skrivstovubygningurin hjá Sjóvinnustýrinum kemur tí sannlíkt at standa liðugur eitt sindur seinni enn upprunaliga ætlað. Tó skal sigast, at um upphitaða støðan í byggivinnuni hæsar av, so ber til at seta ferðina upp, t.d. soleiðis at størri játtan kann fáast til vega í 2020, enn tað framgongur av uppskotinum til fíggjarlóg fyri 2019. Hendir tað, kann upprunaliga tíðarætlanin fyri, nær bygningurin skal standa liðugur, haldast.
Tað er undir ongum umstøðum grund til at sáa iva um, at Sjóvinnustýrið frameftir kemur at húsast í nýggjum hølum í Vágum. Sum landsstýrismaður havi eg tryggjað, at peningur er settur av til verkætlanina, eisini í 2019, og eg havi longu í vár heitt á Landsverk, sum kemur at standa fyri byggingini, um at fara undir fyrireikandi arbeiðið, les alt svari hjá Poul Michelsen her.


text:
"Eitt veruligt ævintýr" er ein stuttligur og spennandi sangleikur, ið fer fram í tveimum heimum – einum ævintýrheimi og so eisini so eisini í einum veruligum, vanligum skúla. Vit hitta allar teir kendu ævintýr’figurarnar’, t.d. Snjóhvítu, Øskufíu og stjúksystrarnar, Tornarósu, Prinsin á hvíta hestinum, Hans og Gretu, Klokkublómu, Reyðhettu, Gandaspegilin, Veiðimannin og fleiri onnur. Tá Gandaspegilin av óvart kemur at nevna, at hann kann senda ævintýrfólk inn í ’veruleikan’ fyri óndu stjúksystrunum hjá Øskufíu, verður alt ein ruðuleiki. Systrarnar fara ígjøgnum spegilin inn í veruleikan – beint inn í ein vanligan skúla. Tær koma skjótt í hóslag við Grímhild, Óðin og teirra harkalið, og so hendir mangt og hvat.
Tað eru lærararnir, Bárður á Lakjuni og Marjun Djurhuus, ið hava sangleikin undir hond. Leikurin er leystliga týddur úr enskum. Bárður hevur gjørt orð og løg til sangirnar og lagt tónleikin til rættis.
Leikurin verður sýndur í Løkshøll mikukvøldið 11. apríl kl. 19.00.
Atgongumerki kunnu keypast frá Kunningarstovunum í Fuglafirði og Runavík, og fáast annars til keyps 1 tíma undan sýning.
Kostnaður 100 kr.


text:
Sverri Egholm
15.10.2014 - 03:25
Ítróttur > Ítróttur > Fótbóltur
Føroyar og Ungarn bresta saman á Tórsvølli klokkan 19:45.
Portalurin er á Tórsvølli og fólk eru byrjað at streyma inn á áskoðaraplássini. Sum skilst hevur áhugin fyri dystinum verið hampuligur og líkindini til fótbólt eru góð í kvøld.
Portal.fo fer at fylgja dystinum við beinleiðis tekst frásøgn.
----
Føroyar - Ungarn (0-1)
90 min: Ungarn vann 1-0 á Føroyum í einum dysti, har Føroyar høvdu tað mesta av spælinum
90 min: 4 minuttir eru lagdir afturat og Føroyar trýsta øgiligt hesar síðstu minuttirnar
83 min: Møguleikar eru til bæði liðini, men eingin hevur fingið nakað burturúr í seinna hálvleiki
80 min: Føroyar gera sína síðstu útskifting. Út fer Sølvi Vatnhamar og inn kemur Gilli Sørensen
75 min: Føroyar gera sína aðru útskifting. Út fer Jóan Símun Edmundsson og inn kemur Arnbjørn Hansen
72 min: Ungarn gera eina útskifting. Tozér fer út og inn kemur Zsolt Kalmár
67 min: Føroyar gera sína fyrstu útskifting í fyrsta hálvleiki. Kaj Leo í Bartalsstovu kemur inn fyri Christian Holst
66 min: Hallur er fór skaddur av vøllinum, men er nú komin innaftur
64 min: Seinastu 5 minuttirnar eru tað Føroyar, sum hava bóltin og hava spælt øgiliga væl í millum sín
55 min: Gult kort til Føroyar. Fróði Benjaminsen
49 min: Føroyska landsliðið er komið betri frá byrjan enn Ungarn og hava havt onkran møguleika, men hava ikki fingið nakað burturúr
48 min: Zoltán Gera hevur fingið gult kort
46 min: So er dysturin farin í gongd aftur
45 min: So er hálvleikur á Tórsvøli. Ungarn er á odda 1-0 óuppiborið við máli, sum Ádam Szalai skoraði tá 20 minuttir av fyrra hálvleiki vóru leiktir
45 min: 2 minuttir eru lagdir afturat
41 min: Stórur málmøguleiki til Hall Hansson, men hann fór við síðurnar av málinum
38 min: Fróði Benjaminsen smekkaði høvdi saman við einum ungarskum spælara í royn at fáa høvdi á bóltin. Fróði bleiv liggjandi, men er nú við aftur
31 min: Hallur Hansson hevur fingið gult kort
27 min: Tað er nógv trýst á Føroyska liðið í løtuni, sum eru eitt sindur skelkaðir aftaná málið hjá Ungarn, men Føroyar spæla sera væl millum sín
20 min: Ungarn fingu fríspark beint uttanfyri brotsteigin og Ádam Szalai setti bóltin í netið. Hetta kann ikki sigast at vera uppiborði. Støðan er nú 1-0
19 min: Gult kort til Atla Gregersen
18 min: Tað eru framvegis Føroyar sum trýsta og komin til fleiri møguleikar, men hava tó einki fingið burturúr
10 min: Føroyska landsliðið er komið væl frá byrjan í hesum EM-undankappingardystinum móti Ungarn. Føroyar trýsta og koma til nøkur skot
5 min: Eingin av føroysku leikarunum komu veruliga til nakað skot og Ungarn fekk bóltin burtur
4 min: Føroyar hava havt fyrsta málmøguleikan í dystinum bólturin fór út til horna sum Brandur Olsen tekur
1 min: Dysturin er farin í gongd
----
Liðini síggja soleiðis út:
Føroyar: Gunnar Nielsen, Jónas Tór Næs, Viljormur Davidsen, Atli Gregersen, Ragnar Nattestad, Hallur Hansson, Fróði Benjaminsen, Christian Holst, Jóan Símun Edmundson, Sølvi Vatnhamar, Brandur Olsen
Venjari: Lars Olsen
Ungarn: Dénes Dibusz, Kriztián Simon, Mihály Korhut, Tamás Kádár, Balázs Dzudzsák, József Varga, Dániel Tozsér, Xoltán Gera, Ádám Szalai, Nemanja Nikolic, Roland Juhász
Venjari: Pál Dárdai


text:
Í kvøld kl. 20.00, verður ein forvitnisligur fyrilestur hildin í Býráðssalinum hjá Runavíkar Býráð.
Leiðarin av Sláturhúsinum á Egilsstøðum í Íslandi, Halldór Warén, fer at greiða frá, hvussu eitt fyrrverandi sláturhús umskapaðist til eitt livandi og litríkt mentanarstað.
Evnið er sera viðkomandi fyri nógvar føroyskar kommunur í løtuni, so spennandi verður at hoyra og síggja myndir av sláturhúsinum.
Góður møguleiki skuldi verði fyri íblástri í kvøld. Tiltakið er fyri øll áhugaði í øllum aldri!
25.10.2012
Frá sláturhúsi til ungdóms- og mentanarhús
Í kvøld kl. 20.00, verður ein forvitnisligur fyrilestur hildin í Býráðssalinum hjá Runavíkar Býráð.


text:
Nýggj grein um CTD varð fyri kortum kunngjørd í altjóða tíðarritinum Journal of Inherited Metabolic Disease Reports við enska heitinum: Primary Carnitine Deficiency: Is foetal development affected and can newborn screening be improved?
Fyrsti høvundur er Jan Rasmussen, lækni á Landssjúkrahúsinum og Ríkissjúkrahúsinum og eru viðhøvundarnir frá Ríkissjúkrahúsinum, Statens Serum Institut og Deildini fyri Arbeiðs- og Almannaheilsu.
Greinin snýr seg um nýfødd vid CTD og lýsir eisini screeningina av nýføddum.
Funnið varð, at nýfødd vid CTD vóru eins væl fyri, tá tey vórðu fødd, sum børn uttan CTD. Eingin munur var heldur á vekt og longd. Tískil tykist CTD ikki at ávirka nýfødd. Funni varð eisini, at best er bert at nýta frítt karnitin til screening av nýføddum. Og tað tykist eisini vera ein fyrimunur at taka blóðroynd 4-9 dagar eftir føðing, heldur enn bert 2-3 dagar eftir føðing, sum verður gjørt við núverandi PKU screening. Fyri at betra um screeningina verður tískil tilmælt at endurtaka blóðroynd t.d. 3-4 vikur eftir føðing, tá ávirkanin frá mammuni er burtur.
Sí leinkju her


text:
Orð og lag: Ókendur
Týtt: Kajfinn Hammer
1. Mín Frelsari søkir sær ávøkst
hjá okkum, Hann keypti so dýrt!
Hann sær eftir ávøkstri Andans
og starvi, sum dýrmetir Guð!
Niðurlag: Einki, bert leyv Hann har finnur,
á, hvat slíkt pína Hann man!
Tí ístaðin tann ávøkst, Hann søkir,
bert nálir og leyv finnur Hann!
2. Hann mynd sína søkir í okkum
hvørs lív Honum nú hoyra til;
Hann sær eftir neyð til at vinna
tær sálir, Hann okkum leit til.
3. Hann sær eftir einum at bera
sítt livandi Orð fjart og nær!
Hann sær eftir villigum hjørtum,
sum “ja” geva Honum sum svar!


text:
Orð: Anna B. Warner
Lag: Felix Mendelssohn-Bartholdy, Ira D. Sankey
Týtt: Victor Danielsen
1. Vit vildu Jesus sæð, tá skuggar leingjast
í brøttu líðini, sum lív várt er;
vit vildu Jesus sæð, tá leiðir treingjast,
tá møðsom gongdin gerst og tung vár ferð.
2. Vit vildu Jesus sæð, tá sløkna vitar,
sum okkum hava hjálpt at seta kós,
tá ódnarskýggj og tora loftið litar –
tá tørvar okkum sjá hitt heimsins Ljós.
3. Vit vildu Jesus sæð, tá kámast stjørnur,
sum hava uggað mangan ferðamann,
tá niðan nívir á, og ýla ódnir –
tann, tá skal stýra, tørvar síggja hann.
4. Vit vildu Jesus sæð, tá sólin dalar,
sum stuttar løtur gjørdi lívið ljóst,
tá vinarrøddin ikki longur talar –
hvør annar lættir tá várt trongda bróst!
5. Vit vildu Jesus sæð; mangt var, sum fjaldi
hans andlit, Himmal hans og heimið har;
og tó – á myrku nátt, tá stormur kaldi
várt mót sló niður, var hann altíð nær.
6. Vit vildu Jesus sæð; tá lætnar hjartað
og finnur gleði, styrki, vón og frið.
Vit vildu Jesus sæð; tann sjónin bjarta
ger nátt til dag og lætt hvørt møðsamt stig.


text:
Tað sum var mest umráðandi fyri okkum til okkara brúdleyp, var at gestirnir hugnaðu sær. Vit ynsktu ein avslappandi stemning, og valdu tí nakrar ávísar smálutir, ið skuldu hjálpa uppá júst hetta.
Vit kenna øll til tað. Sjálvandi hava fólkini stóran týdning, og tað er ikki altíð møguligt at hava so nógva ávirkan á, um fólk eru í góðum lag ella ikki. Men vit vildu skapa góðar karmar, so okkara í hvussu er ikki lá eftir.
Vit høvdu møguleika at velja rammurnar og vildu vit sjálvandi hava MySelfie, sum ein part av veistluni.
Ígjøgnum summarið, havi eg fleiri ferðir sæð festligar myndir frá veistlum. Ikki bara brúdleypum, men eisini føðingardøgum, starvsveistlum osf. Eg fann útav at tað var MySelfie tey høvdu brúkt. MySelfie hevur verið í Danmark og øðrum londum í eina tíð, men nú er tað eisini komið til Føroyar. Tú kanst bíleggja tað umvegis teirra facebook síðu Myselfie.fo. Ein leinkja er HER. Hetta krevur onki! Tú heintar ein kassa, ið hevur alt tú hevur tørv á. Tú stillar tað upp, og síðani er tað klárt at brúka. Tólið hevur eitt gott blits, ið ger at tað saktans kann brúkast í myrkum rúmum eisini.
Vit høvdu gjørt eina vakra bakgrund at hava aftanfyri, og hetta riggaði sera væl.
Myselfie var eitt kempi hitt í brúdleypsveistluni hjá okkum. Tit skuldu sæð. Køin var ofta long at sleppa framat. Fólk hugnaðu sær, flentu og útfoldaðu seg framman fyri kameraðið.
(ja tað er ótrúligt, at tað kann verða so stuttligt, at fáa eina mynd tikna av sær sjálvum. Onkursvegna fær hetta barnsligu sálirnar at trýna fram. Fólk eru ikki smæðin at skapa sær og verða kerlig framman fyri myndatólinum. Eg hevði ynskt at eg kundi víst tykkum fleiri myndir, men tað veit den, eg vanti ikki at eg hevði haft nakrar vinir aftaná um eg so gjørdi. Fólk hóvdu fingið eitt sindur niðurum, so flestu myndirnar vóru kanska ikki so hóskandi fyri almenningin haha.. So tit sleppa at síggja hesar, tí tað eru borðbærar (og eg havi fingið loyv)
Longu dagin eftir góvu vit tólið aftur, og aftaná nakrar tímar fingu vit mail við leinkju til allar myndirnar. Kann tað gerast lættari??
Vit eru ovurfegin um at vit valdu MySelfie til okkara brúdleyp. Vit hava nú einar 500 myndir av okkara fantastisku og fittu gestum. Hetta er eitt stuttligt minni at hava, útyvir tað meira professionellu myndirnar, ið vóru tiknar.
Eitt er sikkurt, at um eg onkuntíð eru í ringum lag, so fara hasar myndirnar í hvussu er at fáa smílið fram.
M&K


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Spyr bara
Spyr bara verður strikað
Teigurin Spyr bara her á heimasíðuni er farin í søguna.
Avgerðin er tikin av bygdarráði og umsiting í felag.
Orsøkirnar eru fleiri. Ein er, at mett verður, at tað er sera óheppið, at fólk sleppa at seta spurningar ónavngivin, og at hetta er við til at lækka støðið á kjakinum. Fleiri áheitanir eru komnar um hetta frá borgarum í kommununi.
Ein onnur orsøk er, at Vestmanna Kommuna heldur vil koma beinleiðis á tal við borgararnar. Hetta kann gerast, við at borgarar koma á Kommunuskrivstovuna til eitt prát, ella við at senda okkum fyrispurningar við telduposti ella vanligum posti. Harumframt er ein góður møguleiki á Facebook-síðuni hjá Vestmanna Kommunu; har ber eisini til at seta spurningar og gera viðmerkingar.
Vestmanna Kommuna vónar, at borgararnir skilja avgerðina, og at teir ikki halda seg aftur at seta spurningar, gera viðmerkingar og koma við atfinningum, hóast Spyr bara verður strikað.
Møguligt verður í eina tíð at fáa atgongd til Spyr bara í teiginum til vinstru á heimasíðuni, men bert fyri at kunna lesa gamlar spurningar og svar. Seinni verður leinkjan strikað og nýggj leinkja løgd undir Kommunan → kommunalar tænastur.
Vinarliga
Vestmanna Kommuna
Vestmanna, 10. juli 2015
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
Barnafrádráttur
Januar 27 , 2015Hvussu høgur er barnafrádrátturin í kommununi? Og vita tit at vísa á nakað yvirlit yvir barnafrádráttin í ymisku kommununum í Føroyum?
Ein borgari
Takk fyri spurningin.
Barnafrádrátturin í Vestmanna Kommunu er kr.
4.000.
Til ber at síggja yvirlit yvir kommunu- og kirkjuskattaprosent og barnafrádrátt í øllum kommununum á heimasíðuni hjá TAKS. Trýst her.
Kavarudding
Januar 27 , 2015Eg vil bara takka kavaruddarunum fyri tykkara íðni. Tit hava verið óførir, her í hesum heilt serligu umstøðunum. Gamaní ilskaðist eg eitt sindur um, at vit máttu bíða nakað leingi, men kavin var so nógvur, og hvør er sær sjálvum næstur. Tykkara lutur lá ikki eftir.
Vælnøgdur borgari
Talgiltar orabøkur
Januar 27 , 2015Fara næmingarnir í Vestmanna Skúla framvegis at hava møđuleika at brúka talgiltu orabøkurnar frá Sprotanum.
Takk fyri spurningin.
Jú, næmingarnir í Vestmanna Skúlu fara framyvir at brúka talgiltu netorðabøkurnar. Mentamálaráðið, Kommunufelagið og Sprotin gjørdi 16. januar 2015 avtalu um, at allar orðabøkurnar á www.sprotin.fo verða tøkar øllum Føroya fólki og øllum heiminum annars.
Hjálp til skúlating
Januar 27 , 2015Góðan dagin tit !
Hevur tað nakrantíð verði frammi, at børnini í Vestmanna Skúla kunnu fáa hjálp til skúlating eftir skúlatíð ?
Foreldur kunnu hjálpa børnunum upp til eitt vist, men so byrjar at stranda á við hjálp frá teimum. Grundin er sera einføld, at foreldruni ikki hava førleikan og harvið kemur barni kanska ófyrireika í skúla næsta dagin.
Eg trúgvi at nógv foreldur vildu verði sera glað fyri eitt tílíkt tilboð og somuleiði vildi hetta hjálp barninum í framtíðini.
Vinarliga heilsan
Jan Haldansen
Takk fyri spurningin.
Málið um lektiuhjálp verður beint nú viðgjørt í Mentanarnevndini og í skúlastýrinum.
Kvøldskúlin
Januar 27 , 2015Nú kvølskúlin fer at byrja aftur í vetur, hevði tað ikki verði eitt hugskot at havt nøkur vikuskiftisskeiðir ígjøgnum veturin. Solieiðis at vit sum sigla høvdu havt møguleika at lutikið á onkrum skeiði. Vit hava sum er ikki nakra gleði av kvøldskúlanum.
Vinarliga ein útisiglari.
Takk fyri spurningin.
Tað eru ikki øll skeið, ið eru egnaði sum vikuskiftisskeið. Nøkur egna seg tó, og vit hava eisini nøkur vikuskiftisskeið.
Um tú ella onkur annar hevur okkurt hugskot til skeið í kvøldskúlanum, frætta vit fegin frá tær. Byrjað verður at leggja skránna til komandi vetur longu í mars mánað.
Takk tit tykkum
Januar 27 , 2015Hey tit á skrivstovuni í Vestmanna Kommunu !
Takk fyri sera væl fyriskipað Vestmanna – dagar.
Tit á kommunuskrivstovuni eiga stóra tøkk uppiborna.
Vil siga, at tann sum stóð fyri “laksa bitinum” leygarkvøldið skal eiga eina sera stóra tøkk,
tí hatta var væl smakkandi matur og gjørt við hepnari hond.
Tónleika løturnar í Vektarbúðini í gjøgnum alla vikuna riggaðu væl.
Altjóða buffe”in var sera væl dámd.
Morgunmaturin, loppumarknaðurin, bilaframsýingin, myndaframsýningin og myndakappingin leygardagin hepnaðis væl.
At børnini eisini fingu onkur upplivilsir, var sera væl hugsa.
Endin á vikuni var leygarkvøldið og tað var eitt deiligt kvøld í teltinum.
nøgdur borgari
Vit takka fyri tey rósandi orðini. Vit takk sjálva fyri tað góðu undirtøku, Vestmanna-dagarnir hava havt. Tað vísir heilt greitt, at tørvur er á tiltakinum.
Stuðul til Bátastevnuna
Januar 27 , 2015Sá at bygdarráði hevði samtykt ikki at stuðla bátastevnuni! Hvat er grundgevingin, tí neyvan er nakað tiltak ið fær Vestmanna so nógv fram í ljósið sum Bátastevnan?
Takk fyri spurningin.
Tað er rætt, at bygdarráðið samtykti ikki at ganga umsókn um stuðul til Bátastevnuna 2014 á møti.
Fólkini handan Bátastevnuna gera eitt stórt
arbeiði og hon hevur eisini stóran týdning fyri bygdina. Hetta ásannar
Vestmanna Kommunu eisini.
Grundgevingin fyri ikki at ganga nevndu umsókn á møti var, at Vestmanna Kommuna veturin 2013/2014 hevði rindað uml. kr. 150.000 fyri parkeringsøki og omankoyring til róðrarneystið.
Vestmanna Kommuna ger tó á hvørjum ári nógvar uppgávur í sambandi vð Bátastevnuna; t.d. at fríðka havnaøkið, heingja perur upp, setir flaggstengur upp, flagging, prenting av brúgvanumrum, leiga av ruskbingjum, gøtusóping og upprudding.
Voxpopp og annað radio
Januar 27 , 2015Hey tit í kommununi.
Ber tað ikki til hjá tykkum at fáa samráð við teir sum senda Voxpopp og annað í Havn, at eisini fáa sent teirra tónleik ígjøgnum sendaran hjá Staðnum FM. Tað vildi verði ein góð tænasta fyri borgaran og somuleiðis, so trúgvi eg at fleiri vestminningar vildu lurta eftir tí fantaskisku rásuni Staði FM tá hon nú sendir sínar sendingar.
Hetta vildi alt annað líka verði ein vinn vinn støða fyri borgaran og Staði FM.
Tað ræður um at brúka teir møguleikar sum eru ella ?
VH
Jan Haldansen
Takk fyri spurningin.
Vestmanna Bygdarráð hevur viðgjørt fyrispurning frá VoxPopp um loyvi at brúka sendaran hjá Staðnum FM til at senda ígjøgnum. Bygdarráðið samtykti ikki at ganga fyrispurninginum frá fólkunum handan VoxPop á møti, fyri m.a. at sleppa undan at leggja seg út í kappingina millum privatar fyritøkur.
Síðani hetta er avtala gjørd við Vágaportalin, at sendingarnar hjá Staðnum FM verða lagdar á vp.fo, so áhugaði uttan fyri Vestmanna kunnu fylgja við í tí, sum hendir her.
Gøtuljós
Januar 26 , 2015Kunning .
4 gøtuljós í Fløttisgøtu hava verði myrk í nakrar dagar.Helst eru perurnar farnar í óveðrinum
Vinarliga Guttorm Christiansen
fjalsvegi
Januar 26 , 2015lygtapelar/gøtuljós eru farin á fjalsvegi nær verður tað gjørt aftur..
Kavagrevstur
Januar 23 , 2015Hey
Er tað møguligt at gera nakað við kavan á parkeringsplássinum við handilin hjá Palla og stóru rúgvuna yvirav parkeringsplássinum? Torført hjá búfólki og teimum sum keypa at sleppa av við bilin. Bilarnir verða bara settir onkrastaðni og tann stóra rúgvan fer við øllum sýninum, torført at síggja fólkini til gongu. Ikki forsvarligt tá har vanliga er nógv ferðsla gjøgnum dagin
Vinaliga
Ein nøgdur borgari
Hetta var ein av møguleikunum í eini handavending at sleppa av við nógva kavan, sum legðist har um leiðir í seinastu viku.
Men, nú kundi kavin verið ruddaður burtur – vit bera boðini víðari til arbeiðsmenninar.
kavarudding
Januar 23 , 2015sjálvandi skullu vit rósa okkara dugnaligu kavaruddingar "squad", men Jørgen í Gerðinum og seinni Fritz í Toftum vóru pedellur í vestmanna skúla, tá eg var smádrongur og tá var gangandi í skúla hjá teimum sum komu inn frá niðara vegi og so okkum úr hæddini (landafrøðiliga meint) kanska var ongin telda at ørkymla við, ongi flugubein at seta í check listan ella hvat veit eg fólk fáast við í dag.
Sum støðan er líkist skúlin svaratasta ongum, har er ikki gangandi hjá teimum sum gjalda skattin, skomm, skomm. Og lat nú vera við at svara við copy paste
Nú var støðan ógvuslig hesar dagarnar í seinastu viku, so tað var mestsum ógjørligt hjá umsjónarmonnunum í skúlanum at halda gøtur, trappur og tún opin. Tá tað helt uppat at kava var tó skjótt gongt til og ímillum skúlarnar. Skúlin hevur lítlan kavablásara, men sjálvt ikki hesin kundi brúkast í ógvusliga kavarokinum í seinastu viku.
kavarudding ella mangul av sama
Januar 23 , 2015Eg kundi tonkt mær at vita hvussu stóran prioritet kavarudding hevur í vestmanna.
Dag eftir dag koyrir man i 'putursukri runt í bygdini, og ikki minst hálar vegir. Hvar er kavaruddingin, og saltbilurin, hesin seinni kanska serliga um kvøldið???
Man blívur skjótt svakur av at koyra runt í hesum putursukrinum, sum eisini er serliga vandamikið at koyra i. Serliga er Meðalsbrekka og ikki at gloyma tey uppi í Vestri við sviðið soð.
Sum skattgjaldari í hesi kommunu við landsins hægsta skattaprosentið, fari eg at forlanga, sum tað allarminsta, at vegirnir eru í koyriførum standi - hvønn dag :( eisini tíðliga ummorgunin, tá fólk fer til arbeiðis....suk
Eg tími ikki at hoyra um góð dekk og koyring eftir umstøðunum. Tey krøvini eru uppfylt frá undirrataða, so fari til arbeiðis!!
Kavaruddingin og saltingin av vegunum hava sjálvandi høga raðfesting, og roynt verður altíð at hava vegirnir í koyriførum standi.
Tá útlit eru fyri hálku, verður saltað – eisini um kvøldið. Um hálka kemur óvart á, kann tað henda, at ein løta gongur, áðrenn saltingarakfarið fer runt, men tað er sjáldan.
Tað man vera sjáldan, at saltað er soleiðis, at koyrt verður runt í “putursukri”, sum tú sigur. Tað kann helst koma fyri, tá saltað er, og eitt følv legst eftirfylgjandi.
gøtuljósini
Januar 23 , 2015í kavaódnini herfyri gingu gøtuljósini - í svinginum hjá Odu og víðari omaneftir - fyri!
Nær ætlar VK at gera hetta i ordan aftur? Nú er ein vika farin, og har er onki hent enn.
Har er beinleiðis lívshættisligt um morgnarar. Fult av børnum, sum mugu ganga á vegnum, tí gongugøtan har er heldur ikki grivin, sum so nógva aðrastaðni í bygdini.
Ilt er at síggja børnini tá myrkt og regn er.
Vónandi verður hatta gjørt áðrenn onkur liggur afturá.
Gøtuljósini í Gørðum og Mikkatrøð
Sum flest øll hava lagt til merkis, hava gøtuljósini í Gørðum og Mikkatrøð ikki lýst í meira enn eina viku. Orsøkin er tann, at gøtuljóssteyri í Mikkatrøð brotnaði av klaka í kavarokinum í síðstu viku. Tá steyrin brotnaði, slitnaðu linjurnar til gøtuljósini báðumegin við. Gøtuljósini í Gørðum og Mikkatrøð eru samanhangandi, og tí sloknaðu øll gøtuljósini í hesum øki.
Nýggjur steyri má setast, og fyri at fáa streym í nýggja steyran má kaðal leggjast frá steyrunum báðumegin við. Hetta er eyðvitað eitt arbeiði, sum tekur tíð, men arbeiðið hevur høga raðfesting, so fyrsta dagin verður farið undir at seta nýggjan steyra og at grava fyri kaðlunum.
Vit rokna við, at fyribils kaðal verður lagdur fyrsta dagin, soleiðis at gøtuljósini vónandi lýsa aftur í seinnu helvt av komandi viku.
Heitt verður á bilførarar um at vísa serligan ans á hesum myrka strekki. Ongar gongubreytir eru, og tí ganga fólk á vegnum.
Trø
Januar 20 , 2015Synd ,at kirkjan á web-myndini av Vestmanna , nærum ikki sæst frá sjónum. Hon er mest sum fjald av trøum.
Sum tygum síggja á myndini, er støðan ikki so galin kortini. Men sjálvandi skulu vit av og á skera av trøunum, og tað verður eisini gjørt.
Salting
Januar 20 , 2015Hví er lítil og ongin salting í vetur? Teir smærri vegirnir eru lívshættisligir at koyra og ganga á. Hevur kommunan onga saltingar ætlan yvur ALLAR vegirnar í bygdini ?
Vestmanna Kommuna hevur eina kavagrevstrarætlan, sum eisini er galdaldi fyri salting av vegunum.
Saltað verður altíð, tá tað verður mett neyðugt. Tá saltað verður, verða allir vegirnir saltaðir. Har bilførarin ikki hættar sær við saltingarakfarinum, skal saltast við hond.
Salting
Januar 20 , 2015Eg skilji ikki, hvussu tað ber til, at kommunan ikki saltar ávísar vegir í bygdini.
Tað búgva hóast alt nøkur fólk í Fløttisgøtu, bæði børn og vaksin. Harafturat er eisini onkur, ið er 100 % rørslutarnaður, ið hevur tørv á, at vera fluttur við bili. Vit hava øll rætt til, at fáa flutt okkum, eisini tá ið glerstoytt er. Veruleikin er, at kommunan ikki hevur saltað Fløttisgøtu í fleiri ár.
Ein saltkassi stendur niðast í brekkuni. Tað er frálíkt, men plaseringin er so sum so. Tað hevði verið lættari, um saltkassin hevði staðið ovast í brekkuni. Tað havi eg nevnt fyri teimum ráðandi áður. Enn er einki hent.
Tá ið fólk bróta seg sundur í hálkuni, eiga tey ið stýra, at bøta um trygdina á vegunum, eisini á vegunum, ið ikki eru beinleiðis høvuðsvegir.
Vit, ið búgva í Fløttisgøtu, eru stak illa nøgd við, at kommunan einki ger, soleiðis at vit fáa flutt okkum á tryggan hátt, bæði til gongu og við bili.
Uppáhaldið um, at ein øgilig rúgva av salti er brúkt í ár, hevur ikki hjálp okkum í Fløttisgøtu.
Vinarliga
Jóhan Simonsen
Vestmanna Kommuna hevur eina kavagrevstrarætlan, sum eisini er galdaldi fyri salting av vegunum. Arbeiðsmenninir hava fingið at vita, at teir eisini skulu salta Fløttisgøtu. Um teir ikki hætta sær oman í Fløttisgøtu við saltingarakfarinum, skulu teir saltað við hond.
Ein saltkassi er nú settur ovast í Fløttisgøtu.
Hóast kavagrevstrarætlanina kunnu fólk saltað sjálvi, har saltkassar eru uppsettir.
Læknamiðstøðin
Januar 20 , 2015Veit ikki um bygningurin er ljótur ella eitt skrímsl, sum ein viðmerkjari sigur, men tað undrar meg almikið, at tað skal verða brúk fyri einum so stórum bygningi. Hatta er eitt heilt slott, veit at tannlæknin eisini skal vera har, men kortini sær hatta øgiligt út. Hvat siga tey fólkini, sum búgva beint aftanfyri? Tey hava mist alt útsýnið, men skuldi hatta til fyri at fáa lækna at vera her, so er sjálvandi gott, men, sum borgarstjórin segði í einum viðtali, so hava vit onga tygd fyri tí, hvat so??
Bygningurin er einki ov stórur!
Læknaparturin skal hava hesi høli: 3 viðtaluhøli, starvsfólkarúm, starvsfólkavesi, kanningarstovu og skrivstovvu til læknaskrivaran. Tannlæknaparturin hevur 2 viðtaluhøli, starvsfólkarúm, starvsfólkavesi, sterilisatiónsrúm, teknikkrúm, skrivstovu og móttøku. Harafturat er rúm til heilsufrøðing, sum veitir heilsufrøðiliga tænastu til smábarnafamiljur. Felagsrúm er, eins og bíðirúm og vesi til rørslutarnað. Eisini er teknikkrúm til hitaskipanir, útlufting o.l. Rúmini eru ikki gjørd størri enn neyðugt.
Kai ljós á nýttárinum
Januar 20 , 2015Góðu tit í kommununi.
Tað hevði verið frálíkt um tit kundu slókt stóru ljósmastrarnar á kaiini um midnáttarleitið á nýttárinum.
Eg, og fleiri við mær, hava mangan staði og ilskast inn á hvussu nógv hesi ljós taka frá tí sera stóra innsatsi í bygdafólki ger fyri at prýða bygdina við eldi á nýtttárinum.
Um tað eru trygdarviðurskifti ið halda tykkum aftur við at slókkja, so eri eg vísur í at tað neyvan er ein trupulleiki handan hálvan tíman! Og øll eiga eisini eina pannulykt í dag :)
Heilsan
Ein blikkamaður
Tað er av trygdarávum, at kailjósini ikki verða sløkt. Tað kann jú okkurt óhapp henda handa hálvan tíman, tygum vísa á, og tá kundi tað verið vanlukkuligt, um ljósini vóru sløkt.
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
8. november 2017
Áðrenn Hondbóltssamband Føroya varð stovnað, tá var hondbólturin ein deild undir ÍSF - Hondbóltsdeildin.
Ikki fyrr enn 19. apríl 1980 varð Hondbóltssamband Føroya stovnað.
Tá á døgum var alt ikki so lætt sum í dag. Fotokopiering fór fram við spritt-duplikatori ella stenslum, og brøv blivu send í konvolutti við frímerki á. Hetta seinna er í dag kenst sum "snail-meyl".
Orðið "telda" var enn ikki uppfunnið. Summar stórar fyritøkur høvdu ein kompjútara, eitt apparat, sum fylti munandi meira enn í dag. Í dag er nógv meira teldu-megi savnað í einari snildfon, sum tú kanst hava í lummanum.
Og snildfonin - orðið "snildfon" var slett ikki til. Gott tað sama, tí mann hevði onki at brúka tað til - snildfonin var slett ikki uppfunnin tá.
Tíansheldur teldubrævið, Snapchat, Facebook ella nakað sum helst, sum teldan og snildfonin í dag verða brúkt til.
So dómaraseðlar tá á døgum blivu sendir við posti - í konvolutti við frímerki á og alt hatta har. Ella onkur persónur fór inn á gólvið hjá Hondbóltsdeildini við dómaraseðil
Av tí sama hava ávísar avbjóðingar verið í lívinum hjá summum.
10. juni 1978 stóð hendan hesin tíðindastubbin í Sosialinum:
Upprunagreinina kanst tú lesa her á Tidarrit.fo.
10. oktober
9. oktober
21. september
31. august
30. august
29. august
25. juli
28. mai
23. apríl
23. apríl
Hondbóltsfelagið H71
Hoyvíkshøllin
Postsmoga 1067
FO-188 Hoyvík